cyanic-selkie/wikianc huggingface dataset:
ഷാക്ടൂലിക്, അലാസ്ക
ഷാക്ടൂല്ക്, നോം സെൻസസ് ഏരിയായിലുള്ള അലാസ്ക സംസ്ഥാനത്തെ ഒരു പട്ടണമാകുന്നു. 2010 ൽ നടന്ന യു.എസ്. സെൻസസിൽ പട്ടണത്തിലെ ജനസംഖ്യ 251 ആയിരുന്നു. ആഗോളതാപനവും മണ്ണൊലിപ്പും ഷാക്ടൂലിക് പട്ടണത്തിന്റെ നിലനില്പിനു ഭീക്ഷണിയായിട്ടുണ്ട്. ഇവടുത്തെ വാസക്കാരെ രണ്ടുതവണ മാറ്റിപ്പാർപ്പിക്കേണ്ടി വന്നിട്ടുണ്ട്.
ഷാക്ടൂലിക് പട്ടണത്തിന്റെ അക്ഷാംശ രേഖാംശങ്ങൾ 64°21′20″N 161°11′29″W ആണ്. ഐക്യനാടുകളുടെ സെൻസസ് ബ്യൂറോ തയ്യാറാക്കിയ കണക്കുകളനുസരിച്ച് പട്ടണത്തിന്റ വിസ്തൃതി 1.1 സ്ക്വയർ മൈലാണ്.
ക്രിസ്തുമതത്തിലെ യേശു
ക്രിസ്ത്യാനികളുടെ വീക്ഷണകോണിലെ യേശുക്രിസ്തുവിനെക്കുറിച്ചുള്ള കാഴ്ചപ്പാട് ചിത്രീകരിക്കുന്ന ഉള്ളടക്കമാണ് ക്രിസ്തുമതത്തിലെ യേശു എന്ന ഈ ലേഖനം. യേശു ക്രിസ്ത്യാനികളുടെ ദൈവമാണെന്ന് മാത്രം അറിയുന്ന മറ്റ് മതവിശ്വാസികൾക്ക് അവനെക്കുറിച്ചുള്ള ക്രിസ്തീയ പ്രത്യയശാസ്ത്രം അറിയാൻ ഇത് സഹായിക്കും. യേശുവിനെക്കുറിച്ചുള്ള വിവിധ ക്രിസ്തീയ ചിന്തകൾ ഇവിടെ സംഗ്രഹിച്ചിരിക്കുന്നു.
കർത്താവിന്റെ പുത്രൻ, മിശിഹാ
പുരാതന യഹൂദ പാരമ്പര്യത്തിൽ ദൈവത്തെ അവരുടെ രാജാവായി കണക്കാക്കുന്നത് പതിവായിരുന്നു. ഇസ്രായേൽ ജനം തങ്ങളെ ദൈവജനമെന്ന് വിശേഷിപ്പിച്ചു. ദൈവം അവരെ സ്വന്തം ജനമായി തിരഞ്ഞെടുത്തു എന്ന് ബൈബിൾ പറയുന്നു. അതിനാൽ ഇസ്രായേല്യർ തങ്ങളുടെ രാജാവിനെ ദൈവപുത്രൻ എന്ന പ്രത്യേക നാമത്തിൽ വിളിച്ചു. ദൈവം അഭിഷേകം ചെയ്യപ്പെടുന്നു എന്ന അർത്ഥത്തിൽ 'മിശിഹാ' എന്നും വിളിക്കപ്പെടുന്നു. എന്നാൽ അത്തരം സാധാരണ മനുഷ്യ രാജാക്കന്മാരും ദിവ്യരാജാവായ യേശുക്രിസ്തുവും തമ്മിൽ നിരവധി വ്യത്യാസങ്ങളുണ്ട്.
റോമൻ അടിമത്തത്തിൽ നിന്ന് മിശിഹായുടെ രക്ഷയ്‌ക്കായി യഹൂദന്മാർ പ്രതീക്ഷയോടെ കാത്തിരുന്നു. എന്നാൽ പാപത്തിന്റെ അടിമത്തത്തിൽ നിന്ന് ലോകത്തെ വീണ്ടെടുക്കാൻ ക്രിസ്തു വന്നു. യഹൂദന്മാരുടെ രാജാവിനെ ദൈവപുത്രൻ എന്നു വിളിച്ച ഇസ്രായേല്യരിൽ ദൈവപുത്രൻ ആത്മീയമായി ഭരിക്കാൻ വന്നു. മിശിഹാ മഹത്വത്തിന്റെ രാജാവായിരിക്കുമെന്ന് പ്രതീക്ഷിച്ച ആളുകളിൽ യെശയ്യാ പ്രവാചകൻ മുൻകൂട്ടിപ്പറഞ്ഞ ദാസനായിട്ടാണ് യേശു വന്നത്.
കർത്താവിന്റെ ആടുകൾ
പുരാതന കാലത്ത്‌ ദൈവത്തെ പ്രസാദിപ്പിക്കുന്നതിനായി മൃഗങ്ങളെ ബലിയർപ്പിക്കുന്ന രീതി മിക്ക ജനങ്ങളിലും സാധാരണമായിരുന്നു. അതുപോലെ ഇസ്രായേൽ ജനത പല കാരണങ്ങളാൽ ദൈവത്തിനു ബലിയർപ്പിക്കുകയായിരുന്നു. പാപയാഗമായി ആടുകളെ ദൈവത്തിനു സമർപ്പിച്ചു. അതിനാൽ, ലോകത്തിലെ പാപങ്ങൾ നീക്കാൻ സ്വയം ത്യാഗം ചെയ്ത യേശുവിനെ കുഞ്ഞാട് എന്ന് ക്രിസ്തീയ ബൈബിൾ വിളിക്കുന്നു.
യേശുക്രിസ്തുവിനെ ജനങ്ങൾക്ക് പരിചയപ്പെടുത്തിയ യോഹന്നാൻ സ്നാപകൻ, ലോകത്തിന്റെ പാപങ്ങൾ നീക്കുന്ന ദൈവത്തിന്റെ കുഞ്ഞാടായി അവനെ ചൂണ്ടിക്കാണിക്കുന്നു. വെളിപാടിന്റെ രചയിതാവായ യോഹന്നാൻ തന്റെ ആകാശ ദർശനം വിവരിക്കുമ്പോൾ യേശുവിനെ കുഞ്ഞാടായി പരാമർശിക്കുന്നു.
കത്തോലിക്കാസഭയുടെ വെളിപാടിന്റെ പുസ്തകത്തിൽ പറയുന്നു, "ലോകത്തിന്റെ പാപങ്ങൾ നീക്കിയ യഥാർത്ഥ കുഞ്ഞാടാണ് അവൻ. അവന്റെ ജീവിതത്താൽ നമുക്ക് വീണ്ടും ജീവൻ നൽകി."
പുതിയ ആദം
യേശുക്രിസ്തുവിനെ കൃപയുടെ പ്രതീകമായി കണക്കാക്കുന്നു. ദൈവം മനുഷ്യനെ സൃഷ്ടിച്ചപ്പോൾ, അവനെ കളങ്കമില്ലാതെ വിശുദ്ധിയിലും കൃപയിലും സൃഷ്ടിച്ചു. ദൈവഹിതത്തിനു വിരുദ്ധമായി പ്രവർത്തിച്ചതിനാൽ മനുഷ്യൻ പാപം ചെയ്തു. ആ പാപത്തിൽ നിന്ന് മനുഷ്യനെ വീണ്ടെടുക്കാനും തുടക്കത്തിൽ അവനുണ്ടായിരുന്ന വിശുദ്ധിയുടെ അനുഗ്രഹീത അവസ്ഥയിലേക്ക് അവനെ നയിക്കാനും ദൈവപുത്രൻ ലോകത്തിലേക്ക് വന്നു. അതിനാൽ അവനെ പുതിയ ആദം എന്ന് വിളിക്കുന്നു.
യേശുവിന്റെ വീണ്ടെടുക്കൽ പ്രവർത്തനത്തെക്കുറിച്ച്, അപ്പൊസ്തലനായ പൌലോസ് ഇങ്ങനെ പറയുന്നു: 'ഒരു മനുഷ്യനിലൂടെ പാപം ലോകത്തിലേക്കു പ്രവേശിച്ചു. ആ പാപത്തിലൂടെ മരണം വന്നു. അതുപോലെ, എല്ലാ മനുഷ്യരും പാപം ചെയ്തതിനാൽ മരണം എല്ലാ മനുഷ്യരെയും മറികടന്നു. വെറും ഒരാളുടെ കുറ്റം മനുഷ്യരുടെ മുഴുവൻ വിധി. ഒരു മനുഷ്യന്റെ അനുസരണക്കേട് കാരണം പലരും പാപികളായിരിക്കുന്നതുപോലെ ഒരു മനുഷ്യന്റെ അനുസരണക്കേടിലൂടെ പലരും ദൈവത്തിന് യോഗ്യരാണ്. പാപം മരണത്തിലൂടെ വാഴുന്നതുപോലെ കൃപ നമ്മുടെ കർത്താവായ യേശുക്രിസ്തുവിലൂടെ വാഴുന്നു. ആ കൃപയാണ് ആളുകളെ ദൈവത്തിന് യോഗ്യരാക്കുകയും നിത്യജീവനിലേക്ക് നയിക്കുകയും ചെയ്യുന്നത്.
മഹെഷ് ദത്താനി
ഒരു ഇന്ത്യൻ നാടകകൃത്തും നടനും സംവിധായകനും കഥാകൃത്തും ആണ്‌ മഹെഷ് ദത്താനി (Mahesh Dattani) (ജനനം: 7 ആഗസ്റ്റ്‌ 1958). ഇംഗ്ലീഷ് നാടകകൃതിക്കുള്ള കേന്ദ്ര സാഹിത്യ അക്കാദമി അവാർഡ്‌ ആദ്യമായി ലഭിച്ചത് ഇദ്ദേഹത്തിനാണ്. അരവിന്ദ് ഗൌർ, അലിക്ക് പദംസീ, ലിലെറ്റ് ദുബേയെ പോലുള്ള പ്രശസ്തരായ പല സംവിധായകർ ഇദ്ദേഹത്തിന്റെ നാടകങ്ങൾ സംവിധാനം ചെയ്തിട്ടുണ്ട്. ഫൈനല് സോലുഷൻസ്, ഡാൻസ് ലൈക്‌ എ മാൻ, ബ്രേവ്ലി ഫൌഘ്റ്റ് ദ ക്വീൻ, ഓൺ എ മഗ്ഗി നൈറ്റ്‌ ഇൻ മുംബൈ,  താര, തേർട്ടി ഡേയ്സ് ഇൻ സെപ്റ്റംബർ,  ദ മര്ടെർ ദാറ്റ്‌ നെവെർ വാസ് എന്നി നാടകങ്ങൾ പ്രശസ്തമാണ്.
ആദ്യകാല ജീവിതം
ബങ്കളൂരുവിൽ ജനിച്ച ദത്താനി ബാല്ദ്വിൻ ബോയ്സ് ഹൈസ്കൂളിലും പിന്നീട് സൈന്റ് ജോസഫ്‌സ്‌ കോളേജിലുമാണ് പഠിച്ചത്. അദ്ദേഹത്തിനു ചരിത്രം, ധനശാസ്‌ത്രം, രാഷ്ട്രതന്ത്രം എന്നിവയിൽ ബിരുദവും, മാർക്കറ്റിംഗ് അട്വേർതിസിങ്ങിലും ബിരുദാനന്തരബിരുദവും ഉണ്ട്. അമെരിക്കൻ നാടകൃത്തായ എഡ്വേർഡ് അൽബീയുടെ ഹൂസ് അഫ്രൈഡ് ഓഫ് വിർജിനിയ വൂൾഫ് എന്ന നാടകം ദത്താനിക്ക് എഴുതാൻ പ്രചോദനമായി. ഗുജറാത്തി നാടകകൃത്തായ മധു റായിയുടെ 'കുമാര്നി ആഗാഷി' എന്ന നാടകം ഇദ്ദേഹത്തിനു നാടകരചനയിലേക്കു തിരിയാൻ പ്രോത്സാഹനമായി.
അവലംബം
വർഗ്ഗം:1958-ൽ ജനിച്ചവർ വർഗ്ഗം:ഇന്ത്യൻ ചലച്ചിത്രസംവിധായകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ നാടകകൃത്തുക്കൾ
ലോൻജിറ്റൂഡിനൽ വജൈനൽ സെപ്റ്റം
യോനിയിലെ ഇടഭിത്തിയിലെ അപാകതയാണ് യോനി സെപ്റ്റം. അത്തരമൊരു സെപ്റ്റം അനുദൈർഖ്യമോ തിരശ്ചീനമോ ആകാം. രോഗം ബാധിച്ച ചില സ്ത്രീകളിൽ, സെപ്റ്റം ഭാഗികമാണ് അല്ലെങ്കിൽ യോനിയുടെ നീളമോ വീതിയോ വർദ്ധിക്കുന്നില്ല. ലൈംഗിക ബന്ധത്തിൽ വേദന ഉണ്ടാകുന്നത് ഒരു ലക്ഷണമാകാം. രണ്ട് മുള്ളേറിയൻ നാളങ്ങളുടെ താഴത്തെ ഭാഗങ്ങളുടെ അപൂർണ്ണമായ സംയോജനം ഉണ്ടാകുമ്പോൾ ഭ്രൂണജനന സമയത്ത് ഒരു രേഖാംശ യോനി സെപ്റ്റം വികസിക്കുന്നു. തൽഫലമായി, യോനിയിൽ രണ്ട് ദ്വാരങ്ങൾ പ്രത്യക്ഷപ്പെടാം. മുള്ളേരിയൻ ഡെറിവേറ്റീവുകളുടെ കൂടുതൽ ക്രേനിയൽ ഭാഗങ്ങൾ, ഇരട്ട സെർവിക്സ്, ഗർഭാശയ സെപ്റ്റം അല്ലെങ്കിൽ യൂട്രസ് ഡിഡെൽഫിസ് (ഇരട്ട ഗർഭപാത്രം) എന്നിവയുമായി ബന്ധപ്പെട്ട ഡ്യൂപ്ലിക്കേഷനുകൾ ഉണ്ടാകാം. മുള്ളേറിയൻ നാളങ്ങൾ യുറോജെനിറ്റൽ സൈനസുമായി ലയിക്കാത്തപ്പോൾ ഭ്രൂണജനന സമയത്ത് ഒരു തിരശ്ചീന സെപ്റ്റം രൂപം കൊള്ളുന്നു. വിവിധ തലങ്ങളിൽ യോനിയിൽ ഉടനീളം ഒരു സമ്പൂർണ്ണ തിരശ്ചീന സെപ്റ്റം സംഭവിക്കാം. ആർത്തവപ്രവാഹം തടയാം. ഇത് പ്രാഥമിക അമെനോറിയയുടെ കാരണമാണ്. സെപ്‌റ്റത്തിന് പിന്നിൽ ആർത്തവ അവശിഷ്ടങ്ങൾ അടിഞ്ഞുകൂടുന്നതിനെ ക്രിപ്‌റ്റോമെനോറിയ എന്ന് വിളിക്കുന്നു. ചില തിരശ്ചീന സെപ്‌റ്റങ്ങൾ അപൂർണമാണ്. ഇത് ഡിസ്‌സ്പെരൂനിയയിലേക്കോ പ്രസവത്തിൽ തടസ്സം സൃഷ്ടിക്കുന്നതിനോ കാരണമായേക്കാം.
External links
വർഗ്ഗം:സ്ത്രീരോഗശാസ്ത്രം
ബേൺ മൈ ബോഡി
2014ൽ ആര്യൻ കൃഷ്ണ മേനോൻ എഴുതി, സംവിധാനം ചെയ്ത ഹ്രസ്വചിത്രമാണ് ബേൺ മൈ ബോഡി (Burn My Body). രാമചന്ദ്രൻ കിയ്യത്ത്- ബദർ & ചൻന്ദ്ര ആണ് നിർമ്മാണം, സംഗീത സംവിധാനം നിർവഹിചിരിക്കുനത് ബിജിബാൽ. "ചിലപ്പോൾ മരണം പോലും നിങ്ങൾക്ക് മോചനം നൽകില്ല" എന്നതാണു കഥയുടെ ഉപ്ഷീർഷകവും ഉള്ളടക്കവും.
=കഥാതന്തു = സ്നേഹം, കാമം, പ്രതികാരം എന്നീ വികാരങ്ങൾക്കുപുറത്ത്, മനുഷ്യമനസ്സിലുള്ള മൃഗീയതയുടെ ആഴം വിളിച്ചോതുന്നതാണ് കഥ. ലൈംഗിക അധിക്ഷേപത്തിനെതിരെ ശബ്ദം ഉയർത്തുന്നു എന്നതിനെകാൾ, സമൂഹത്തിൽ ഏതെല്ലാം തരത്തിൽ മനുഷ്യൻ അധഃപതിക്കുന്നു എന്ന് കൂടി ഈ ചിത്രം പ്രതിപാദിക്കുന്നു.
ബർലാമും ജോസഫാത്തും
thumb|275px|right|ക്രിസ്തീയകലയിൽ ജോസഫാത്തിന്റെ ചിത്രീകരണത്തിന്റെ പന്ത്രണ്ടാം നൂറ്റാണ്ടിലെ ഒരു മാതൃക ഗൗതമബുദ്ധന്റെ ജീവിതകഥയെ ആശ്രയിച്ച് രൂപപ്പെട്ട്, മദ്ധ്യയുഗങ്ങളിൽ ക്രൈസ്തവലോകത്ത് ഏറെ പ്രചാരവും മാന്യതയും നേടിയ ഒരു കല്പിതകഥയാണ് ബർലാമും ജോസഫാത്തും. പുരാതന ഇന്ത്യയിൽ ജീവിച്ചിരുന്നതായി സങ്കല്പിക്കപ്പെടുന്ന സത്യാന്വേഷിയായ ജോസഫാത്ത് എന്ന രാജകുമാരന്റേയും അയാളെ ക്രിസ്തുമതത്തിലേക്കു പരിവർത്തനം ചെയ്ത ബർലാം എന്ന ക്രൈസ്തവതാപസന്റേയും കഥയാണിത്. ജോസഫാത്ത് എന്ന പേര് ബോധിസത്ത്വൻ എന്ന വാക്കിന്റെ ആവർത്തിച്ചുള്ള രൂപപരിണാമം വഴി ഉണ്ടായതാണെന്നു കരുതപ്പെടുന്നു. ഈ കഥയുടെ ബലത്തിൽ ബർലാമും ജോസഫാത്തും പാശ്ചാത്യ-പൗരസ്ത്യക്രിസ്തീയതകളുടെ പുണ്യവാളപ്പട്ടികകളിൽ പോലും ഉൾപ്പെട്ടു.
കഥാസംഗ്രഹം
thumb|200px|right|ബർലാമും ജോസഫാത്തും, 1680-ലെ റഷ്യൻ മുദ്രണം
ഒന്നാം നൂറ്റാണ്ടിൽ തോമസ് അപ്പസ്തോലന്റെ വേദപ്രചാരവേലയുടെ ഫലമായി ക്രൈസ്തവീകരിക്കപ്പെട്ട ഇന്ത്യയിൽ നാലാം നൂറ്റാണ്ടിൽ അധികാരത്തിൽ വന്നതായി സങ്കല്പിക്കപ്പെട്ട ക്രിസ്തുമതവിരുദ്ധനായ അബെന്നർ ചക്രവർത്തിയുടെ പുത്രനാണ് കഥയിലെ ജോസഫാത്ത്. രാജകുമാരൻ ക്രിസ്തുമതം സ്വീകരിക്കുമെന്നു ജനത്തിനു മുൻപു തന്നെ ജോത്സ്യന്മാർ പ്രവചിച്ചിരുന്നതിനാൽ ബാഹ്യലോകത്തിൽ നിന്ന് ഒറ്റപ്പെടുത്തി സുഖഭോഗങ്ങളുടെ നടുവിൽ ചക്രവർത്തി അയാളെ വളർത്തി. ഈ വിലക്കുകൾക്കിടയിലും ലോകദുഃഖം തിരിച്ചറിഞ്ഞ ജോസഫാത്തിനെ ഒരു രന്തവ്യാപാരിയുടെ വേഷത്തിൽ വന്നെത്തിയ ബർലാം ക്രിസ്തുമതത്തിലേക്കു പരിവർത്തനം ചെയ്യുന്നു. ഈ മാറ്റം തടയാൻ ശ്രമിച്ചു പരാജയപ്പെട്ട ചക്രവർത്തി, ഒടുവിൽ സ്വയം ക്രിസ്ത്യാനിയായ ശേഷം രാജ്യഭാരം മകനെ ഏല്പിച്ച് താപസനാവുന്നു. കുറേക്കാലം രാജ്യം ഭരിച്ച ശേഷം ജോസഫാത്തും ഒടുവിൽ ചക്രവർത്തി പദം ഉപേക്ഷിച്ചു തപസ്സിന്റെ വഴി പിന്തുടർന്ന് മരുഭൂമിയിലെത്തുന്നു. അവിടെ തന്റെ ഗുരു ബർലാമിനെ വീണ്ടും കണ്ടുമുട്ടുന്ന അയാൾ ഗുരുവിനൊപ്പം വിശുദ്ധജീവിതം നയിച്ചു ഒടുവിൽ മരണം പ്രാപിക്കുന്നു.
ഉത്ഭവം
ബുദ്ധകഥയുടെ ഈ ക്രിസ്തീയഭാഷ്യത്തിന്റെ ആദിരൂപം, മഹായാനപാരമ്പര്യത്തിലെ സംസ്കൃതമൂലത്തിൽ നിന്ന് പരിഭാഷകളുടേയും പരാവർത്തനങ്ങളുടേയും ഒരു പരമ്പരയിലൂടെ ഉരുത്തിരിഞ്ഞതാണ്. സംസ്കൃതത്തിലെ മൂലരചനയുടെ കടപ്പാട്, അശ്വഘോഷ ന്റെ ബുദ്ധചരിതം, മഹായാനപാരമ്പര്യത്തിലെ ആദ്യപാഠങ്ങളിലൊന്നായ ലളിതവിസ്താരം, പാലിഭാഷയിലെ ജാതകകഥകൾ എന്നിവയോടാകാം. മൂലകഥ മനിക്കേയൻ പരിഭാഷകർ വഴി മദ്ധ്യപേർഷ്യനിലും അതിൽ നിന്ന് അറബി ഭാഷയിലുമെത്തിയിരിക്കാം. അറബിയിൽ നിന്ന് ഒരു എബ്രായ പരിഭാഷയും അതിൽ നിന്ന് ജൂത-പേർഷ്യൻ പരിഭാഷയും പിറന്നു. ജൂതപേർഷ്യനിൽ നിന്ന് ഒൻപതാം നൂറ്റാണ്ടിൽ അത് ജോർജ്ജിയൻ ഭാഷയിലെത്തി. ജോർജ്ജിയൻ പരിഭാഷയെ ആശ്രയിച്ച് ജോർജ്ജിയൻ താപസൻ യൂത്തിമിയസ് അതിനെ ഗ്രീക്കു ഭാഷയിലെത്തിച്ചു. പിൽക്കാലത്തുണ്ടായ ക്രിസ്തീയഭാഷ്യങ്ങളുടെയെല്ലാം ഉറവിടം ഈ ഗ്രീക്കു പരിഭാഷയാണ്. ഈ പരിഭാഷ, വിഖ്യാത ക്രിസ്തീയചിന്തകൻ ദമാസ്കസിലെ യോഹന്നാനെ (John of Damascus) അതിന്റെ കർത്താവായി സങ്കല്പിച്ചു. തുടർന്ന് ലത്തീൻ, പുരാതന നോർസ്, റഷ്യൻ, എത്യോപിക്, കാറ്റലൻ, പോർച്ചുഗീസ്, ഐസ്‌ലാണ്ടിക്, ഇറ്റാലിയൻ, ഫ്രെഞ്ച്, ഇംഗ്ലീഷ് എന്നീ ഭാഷകളിലും അതിനു പരിഭാഷകളുണ്ടായി. ഷേക്സ്പിയറുടെ "വെനീസിലെ വ്യാപാരി" എന്ന നാടകത്തിലെ ഒരു ഭാഗം, ഈ കഥയിലെ ഒരു സന്ദർഭത്തെ ഉപജീവിക്കുന്നു.
'വിശുദ്ധർ'
കല്പിതകഥയിലെ പാത്രങ്ങളാണെങ്കിലും ബർലാമിനും ജോസഫാത്തിനും പല ക്രിസ്തീയവിഭാഗങ്ങളിലും വിശുദ്ധപദവി ലഭിച്ചു. റോമൻ കത്തോലിക്കാസഭയിൽ നവംബർ 27 അവരുടെ അനുസ്മരണദിനം ആയപ്പോൾ ഗ്രീക്കു സഭയുടെ പഞ്ചാംഗത്തിൽ അത് ആഗസ്റ്റ് 26-ന് ആയി. ബെൽജിയത്തിൽ ആന്ത്വെർപ്പിലെ ഒരു ദേവാലയത്തിൽ 'വിശുദ്ധ' ജോസഫാത്തിന്റേതായി പറയപ്പെടുന്ന അസ്ഥിശകലങ്ങൾ തിരുശേഷിപ്പുകളായി ഇപ്പോഴും സൂക്ഷിച്ചിരിക്കുന്നു.
അവലംബം
വർഗ്ഗം:ക്രൈസ്തവം വർഗ്ഗം:ബുദ്ധമതം
ഇന്റൽ എഡിസൺ
ശരീരത്തിലോ മറ്റോ ധരിക്കാവുന്ന ഉപകരണങ്ങൾക്കായി ഇന്റൽ രൂപകൽപ്പന ചെയ്ത ഒരു കമ്പ്യൂട്ടർ-ഓൺ-മൊഡ്യൂൾ (ചെറിയ കമ്പ്യൂട്ടർ) സിസ്റ്റമാണ് ഇന്റൽ എഡിസൺ. കൂടാതെ ഇന്റർനെറ്റ് ഓഫ് തിംഗ്സ് ഉപകരണങ്ങൾക്ക് വേണ്ടിയും ഇത് ഉപയോഗിക്കാം. ഇതിനു ഒരു എസ്ഡി കാർഡിന്റെ വലിപ്പം മാത്രമാണുള്ളത്. ഇതിന്റെ പ്രചരണത്തിനായി ഇന്റൽ ക്യാമ്പയ്‌നും തുടങ്ങിയിട്ടുണ്ട്. "വാട് വില്ല് യൂ മൈക്ക് വിത് ഇന്റൽ എഡിസൺ" എന്നാണ് ക്യാമ്പെയ്ന്റെ മുദ്രാവാക്യം. ഈ കുഞ്ഞൻ കംപ്യൂട്ടറിനുള്ളിൽ 4 ജിബി സ്റ്റോറേജും 1 ജിബി മെമ്മറിയോടൊപ്പം വൈഫൈ, ബ്ലുടൂത് കണക്ടിവിറ്റി വഴി ആശയവിനിമയം നടത്തുന്ന 400 മെഗാഹെർട്‌സ് ഡ്യുവൽ കോർ ഇന്റൽ ക്വാർക്ക് x86 സിപിയുവും അടങ്ങിയിരിക്കുന്നു. പിന്നീടുള്ള ഒരു പ്രഖ്യാപനം സിപിയുവിനെ 500 മെഗാഹെഡ്സ് സിൽവർമോണ്ട് ഡ്യുവൽ കോർ ഇന്റൽ ആറ്റം സിപിയു ആക്കി മാറ്റി, കൂടാതെ 2014 സെപ്റ്റംബറിൽ എഡിസന്റെ രണ്ടാമത്തെ പതിപ്പ് ഐഡിഎഫിൽ(IDF) പ്രദർശിപ്പിച്ചു, അത് ഒരു സാധാരണ എസ്ഡി കാർഡിനേക്കാൾ വലുതും കട്ടിയുള്ളതുമാണ്.
അവലംബം
വർഗ്ഗം:ഇന്റൽ ഉല്പന്നങ്ങൾ
രാകേഷ് ടികായത്
ഉത്തർപ്രദേശിൽ നിന്നുമുള്ള ഭാരതീയ കിസാൻ യൂണിയന്റെ (ബി കെ യു) വക്താവാണ് രാകേഷ് ടികായത് (ജനനം: ജൂൺ 4, 1969).
ആദ്യകാലജീവിതം
1969 ജൂൺ 4 ന് ഉത്തർപ്രദേശിലെ മുസാഫർനഗറിലെ സിസൗലി പട്ടണത്തിലാണ് ടികായത് ജനിച്ചത്. ഒരു പ്രമുഖ കർഷക നേതാവും ബി കെ യു സഹസ്ഥാപകനുമായ അന്തരിച്ച മഹേന്ദ്ര സിംഗ് ടികായത്തിന്റെ മകനാണ്. അദ്ദേഹത്തിന്റെ മൂത്ത സഹോദരൻ ബി.കെ.യു ദേശീയ പ്രസിഡന്റായ നരേഷ് ടികായത് ആണ്.
ഔദ്യോഗികജീവിതം
മീററ്റ് യൂണിവേഴ്സിറ്റിയിൽ നിന്ന് എംഎ ബിരുദം നേടിയ ടികായത് 1992 ൽ ദില്ലി പോലീസിൽ കോൺസ്റ്റബിൾ ആയിച്ചേരുകയും പിന്നീട് സബ് ഇൻസ്പെക്ടറായി ഉയർത്തപ്പെടുകയും ചെയ്തു. 1993 – 1994 -ൽ ചെങ്കോട്ടയിൽ കർഷകരുടെ പ്രതിഷേധത്തിനിടെ ദില്ലി പോലീസിൽ നിന്ന് പുറത്തുപോയി. പോലീസിൽ നിന്ന് പുറത്തുപോയ ശേഷം അദ്ദേഹം ബി.കെ.യു അംഗമായി പ്രതിഷേധത്തിൽ പങ്കുചേർന്നു. പിതാവിന്റെ മരണശേഷം രാകേഷ് ഔദ്യോഗികമായി ബി.കെ.യുവിൽ ചേർന്നു, പിന്നീട് അതിന്റെ വക്താവായി. 2018 -ൽ ഉത്തരാഖണ്ഡിലെ ഹരിദ്വാർ മുതൽ ദില്ലി വരെ കിസാൻ ക്രാന്തി യാത്രയുടെ നേതാവായിരുന്നു ടികായത്. ടികായത് 2014 ൽ ആർ‌എൽ‌ഡി ടിക്കറ്റിൽ ലോക്‌സഭാ തിരഞ്ഞെടുപ്പിൽ മത്സരിച്ചിരുന്നു, മുമ്പ് 2007 ൽ യുപി നിയമസഭാ തെരഞ്ഞെടുപ്പിൽ ഇന്ത്യൻ നാഷണൽ കോൺഗ്രസിന്റെ പിന്തുണയോടെ മത്സരിച്ചിരുന്നുവെങ്കിലും രണ്ട് തവണയും വിജയിച്ചില്ല.
പ്രതിഷേധങ്ങൾ
മിനിമം സപ്പോർട്ട് പ്രൈസിനെ (എം‌എസ്‌പി) നിയമപരമായ അവകാശമായി പ്രഖ്യാപിക്കണമെന്നും ഫാം ബില്ലുകൾ നീക്കം ചെയ്യണമെന്നും ആവശ്യപ്പെട്ട് 2020 നവംബറിൽ അദ്ദേഹത്തിന്റെ സംഘടനയായ ബി കെ യു 2020–2021 ഇന്ത്യൻ കർഷകരുടെ പ്രതിഷേധത്തിൽ പങ്കുചേർന്നു. ദേശീയ തലസ്ഥാനത്ത് അക്രമം പൊട്ടിപ്പുറപ്പെട്ട് ഒരു ദിവസത്തിന് ശേഷം, റിപ്പബ്ലിക് ദിനത്തിലെ അക്രമത്തിലും എൻ‌ഓസി ലംഘിച്ചതിലും ഡൽഹി പോലീസ് രാകേഷ് ടികായത്തിനും മറ്റ് ചില കർഷക നേതാക്കൾക്കുമെതിരെ എഫ്‌ഐ‌ആർ ഫയൽ ചെയ്തു.
ജെലിന ജൊവനോവ
പ്രമുഖ മാസിഡോണിയൻ അഭിനേത്രിയാണ് ജെലിന ജൊവനോവ - English: Jelena Jovanova.
ജീവചരിത്രം
1984 ഒക്ടോബർ 21ന് ബോസ്‌നിയയിലെ ബൻജ ലൂകയിൽ ജനിച്ചു. വളർന്നത് മാസിഡോണിയയിൽ. വിവാഹവും ജീവിതവും ക്രൊയേഷ്യയിലുമാണ്. മാസിഡോണിയയുടെ തലസ്ഥാന നഗരമായ സ്‌കോപിയെയിലുള്ള ഫാക്കൽറ്റി ഓഫ് ഡ്രമാറ്റിക് ആർട്‌സിൽ നിന്ന് ബിരുദം നേടി. 2006 മുതൽ മാസിഡോണിയൻ നാഷണൽ തിയേറ്ററിൽ അംഗമാണ്. 25ൽ അധികം മുഖ്യ കഥാപാത്രങ്ങളെ അവതരിപ്പിച്ചു. ഐറിഷ് സംവിധായകയും എഴുത്തുകാരിയുമായ ജുവാനിതാ വിൽസന്റെ ആസ് ഇഫ് ആയാം നോട്ട് ദേർ എന്ന സിനിമയിലൂടെയാണ് ചലച്ചിത്ര രംഗത്തേക്ക് കടന്നുവന്നത്. ഈ സിനിമ 48ാമത് അക്കാദമി അവാർഡിന് മികച്ച വിദേശ ഭാഷാ സിനിമ ഇനത്തിൽ തിരഞ്ഞെടുക്കപ്പെട്ടു. പ്രമുഖ അമേരിക്കൻ ചലച്ചിത്ര നടിയും സിനിമാ നിർമ്മാതാവുമായ ആഞ്ചലീന ജോളി 2010ൽ സംവിധാനം ചെയ്ത അവരുടെ ആദ്യ സിനിമയായ ഇൻ ദ ലാൻഡ് ഓഫ് ബ്ലഡ് ആൻഡ് ഹണിയിൽ മുഖ്യ കഥാപാത്രമായി. ഈ സിനിമ 69ാമത് ഗോൾഡൻ ഗ്ലോബ് അവാർഡ്‌സിന്റെ മികച്ച വിദേശ ഭാഷാ സിനിമകളുടെ പട്ടികയിലേക്ക് നാമനിർദ്ദേശം ചെയ്തിരുന്നു.
അവലംബം
വർഗ്ഗം:അഭിനേതാക്കൾ വർഗ്ഗം:ബോസ്നിയ ഹെർസെഗോവിന
അപ്പർ പൊബോഷിയ ദേശീയോദ്യാനം
യുക്രൈനിന്റെ പടിഞ്ഞാറൻ ഭാഗത്ത്, ഖ്മെൽനിറ്റ്സ്ക്കി ഒബ്ലാസ്റ്റിൽ സ്ഥിതിചെയ്യുന്ന ഒരു ദേശീയോദ്യാനമാണ് അപ്പർ പൊബോഷിയ ദേശീയോദ്യാനം (Національний парк «Верхнє Побужжя»). ഇത് സ്ഥാപിതമായത് 2013ൽ ആണ്. ഇതിൽ 108,000 ഹെക്റ്റർ പ്രദേശം ഉൾക്കൊള്ളുന്നു. ഖ്മെൽനിറ്റ്സ്ക്കി പട്ടണത്തിലാണ് ഇതിന്റെ കാര്യാലയം സ്ഥിതിചെയ്യുന്നത്.
റെഡ് ബുക്ക് ഓഫ് യുക്രൈനിൽ ഇടം പിടിച്ച 19 സസ്യസ്പീഷീസുകൾ, പ്രാദേശികമായി കാണുന്ന 37 അപൂർവ്വസ്പീഷീസുകൾ, യൂറോപ്യൻ റെഡ് ലിസ്റ്റിൽ ഉൾപ്പെടുന്ന 17 സ്പീഷീസുകൾ ഉൾപ്പെടെ വളരെ വ്യത്യസ്തമായ സസ്യജാലങ്ങൾ ഈ ദേശീയോദ്യാനത്തിലുണ്ട്. അപ്പർ പോബോഷിയ തെക്കൻ ബുഗ് നദിയുടേയും അതിന്റെ പോഷകനദികളുടേയും നദീതടത്തിന്റെ ഉന്നതഭാഗത്തായാണ് സ്ഥിതിചെയ്യുന്നത്.
അവലംബം
വർഗ്ഗം:ഉക്രൈനിലെ ദേശീയോദ്യാനങ്ങൾ
ബോക്സർ (ചലച്ചിത്രം)
ബൈജു കൊട്ടാരക്കരയുടെ സംവിധാനത്തിൽ ബാബു ആന്റണി, നരേന്ദ്രപ്രസാദ്, സുകുമാരൻ, ഹരിത, അനുഷ എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ബോക്സർ. ഹരിതയുടെ ആദ്യ ചിത്രമാണിത്. രോഹിത് ഫിലിംസ് പ്രൈവറ്റ് ലിമിറ്റഡിന്റെ ബാനറിൽ ദിനേശ് പണിക്കർ നിർമ്മിച്ച ഈ ചിത്രം വിതരണം ചെയ്തത് വി.ഐ.പി. റിലീസ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് കലൂർ ഡെന്നീസ് ആണ്.
സംഗീതം
ബിച്ചു തിരുമല, എസ്. രമേശൻ നായർ എന്നിവർ എഴുതിയ ഇതിലെ ഗാനങ്ങൾക്ക് സംഗീതസംവിധാനം നിർവ്വഹിച്ചത് ടോമിൻ ജെ. തച്ചങ്കരി ആണ്. പശ്ചാത്തലസംഗീതം എസ്.പി. വെങ്കിടേഷ് കൊടുത്തിരിക്കുന്നു. ഗാനങ്ങൾ രഞ്ജിനി വിപണനം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
ദിലീപ് വെംഗ്സർകർ
മുൻ ഇന്ത്യൻ ക്രിക്കറ്റ് കളിക്കാരനായ ദിലീപ് ബൽവന്ത് വെംഗ്സർകർ (6 ഏപ്രിൽ 1956)മഹാരാഷ്ട്രയിലെ രാജാപൂരിൽ ജനിച്ചു. 'കേണൽ' എന്നാണ് വെംഗ്സർകരിനെ കളിക്കാരും ആരാധകരും വിളിച്ചിരുന്നത് .1970-കളിലെയും 1980 കളുടെ തുടക്കത്തിലും ഉള്ള ഇന്ത്യൻ ക്രിക്കറ്റ് സംഘത്തിലെ പ്രധാന കളിക്കാരിലൊരാളുമായിരുന്നു. 1989 വരെ ദിലീപ് ക്രിക്കറ്റിൽ സജീവമായിരുന്നു. രഞ്ജിട്രോഫിയിൽ അദ്ദേഹം മഹാരാഷ്ട്രയെയാണ് പ്രതിനിധീകരിച്ചിരുന്നത്. ഇന്ത്യൻ ക്രിക്കറ്റിലെ ചില ഭരണച്ചുമതലകളും ദിലീപ് വഹിച്ചിട്ടുണ്ട്
ക്രിക്കറ്റ് ജീവിതം
ന്യൂസിലൻഡിനെതിരേ ഓക്ക്ലൻഡിൽ നടന്ന ടെസ്റ്റിലാണ് വെംഗ്സർകർ അന്താരാഷ്ട്ര ക്രിക്കറ്റിൽ അരങ്ങേറ്റം കുറിയ്ക്കുന്നത്.ലോക കപ്പ് നേടിയ 1983 ലെ ഇന്ത്യൻ സംഘത്തിലും  വെംഗ്സർകർ അംഗമായിരുന്നു. ഇന്ത്യൻ ടീമിന്റെ ക്യാപ്റ്റനായി 1987 ൽ തെരഞ്ഞെടുക്കപ്പെട്ടിരുന്നു.
പുറംകണ്ണികൾ
വർഗ്ഗം:ഇന്ത്യൻ ക്രിക്കറ്റ് ടീം നായകന്മാർ വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ വർഗ്ഗം:ഇന്ത്യൻ ക്രിക്കറ്റ് ഭരണകർത്താക്കൾ വർഗ്ഗം:1956-ൽ ജനിച്ചവർ വർഗ്ഗം:വാർഷിക വിസ്ഡെൻ ക്രിക്കറ്റ് പുരസ്കാരം നേടിയവർ വർഗ്ഗം:അർജ്ജുന പുരസ്കാരം ലഭിച്ചവർ
ക്രിമിയൻ പാലം
റഷ്യൻ ഫെഡറേഷന്റെ തമൻ പെനിൻസുലയിലെ ക്രാസ്നോഡർ ക്രായിയുടേയും ക്രിമിയയിലെ കെർച്ച് പെനിൻസുലയുടേയും ഇടയിൽ കെർച്ച് കടലിടുക്കിലേക്ക് നീളുന്ന ഒരു ജോഡി സമാന്തര പാലങ്ങൾ ആണ് ക്രിമിയൻ ബ്രിഡ്ജ് (റഷ്യൻ : Крымский мост, Три Krymskiy most, IPA: [krɨmskʲij most]), അല്ലെങ്കിൽ കെർച്ച് സ്ട്രെയിറ്റ് ബ്രിഡ്ജ്. (റഷ്യൻ സംയുക്തമായ അന്താരാഷ്ട്രതലത്തിൽ യൂക്രെയിനിന്റെ ഭാഗമായി അംഗീകരിച്ചിട്ടുണ്ട്.  ), റോഡ്, റെയിൽ ഗതാഗതമാർഗങ്ങൾക്കായി ഈ പാല സമുച്ചയം ഒരുക്കിയിരിക്കുന്നു. (രണ്ടാമത് ഇപ്പോഴും നിർമ്മാണത്തിലാണ്). 18.1 കി.മീറ്റർ (11.2 മൈൽ) നീളമുള്ള ഇത് റഷ്യയിലും യൂറോപ്പിലുമായി ഏറ്റവുമധികം നീളമുള്ള പാലമാണ്.
ക്രിമിയ പിടിച്ചെടുത്തതിനു ശേഷം, 1903 മുതൽ കുറഞ്ഞ പരിഗണനയിലുണ്ടായിരുന്ന പാലത്തിൽ 2014-ൽ പുതിയ പദ്ധതി ആസൂത്രണം ചെയ്തു. 2015 ജനുവരിയിൽ പാലത്തിന്റെ നിർമ്മാണത്തിനായുള്ള കോടിക്കണക്കിന് ഡോളർ കരാർ ആർക്കാഡി റോട്ടൻബർഗിലെ സ്റ്റ്രോയിഗസ്മോണ്ടാസിലേക്ക് ലഭിച്ചു. മേയ് 2015 ൽ ഈ പാലത്തിന്റെ നിർമ്മാണം ആരംഭിച്ചു; 2018 മെയ് 16 ന് റോഡ് ബ്രിഡ്ജ് തുറന്നു. റെയിൽപ്പാത പൂർത്തീകരണം 2019 ആദ്യത്തോടെ തന്നെ നടത്താൻ ഉദ്ദേശിക്കുന്നു.
ക്രിമിയൻ ബ്രിഡ്ജ് 2017 ഡിസംബറിൽ ഓൺലൈൻ വോട്ടിന് ശേഷം ബ്രിഡ്ജ് നാമനിർദ്ദേശം ചെയ്യപ്പെട്ടു. രണ്ടാമത്തെയും മൂന്നാമത്തെയും ജനപ്രിയ തിരഞ്ഞെടുപ്പുകൾ. കെർച്ച് ബ്രിഡ്ജ്, റീയൂണിഫിക്കേഷൻ ബ്രിഡ്ജ് എന്നിവയാണ്.
2022 ഒക്ടോബർ 8 ന്, റഷ്യയിൽ നിന്ന് ക്രിമിയയിലേക്കുള്ള പാതയിൽ ഒരു സ്ഫോടനം ഉണ്ടായി, വൻതോതിലുള്ള തീപിടുത്തം ഉണ്ടാകുകയും പാലത്തിന്റെ ഭാഗങ്ങൾ തകരുകയും ചെയ്തു. 2023 പകുതിയോടെ പാലത്തിൻറെ അറ്റകുറ്റപ്പണികൾ പൂർത്തിയാക്കാൻ ഉത്തരവിട്ടു.
ചരിത്രം
ബ്രിട്ടീഷ് ഗവൺമെൻറ് ഇന്ത്യാ-യൂറോപ്യൻ ടെലിഗ്രാഫിന്റെ വിജയകരമായ നിർമ്മാണത്തിനു ശേഷം 1870 കളിൽ ക്രിമിയയിലൂടെയും കെർച്ച് സ്ട്രൈറ്റിലൂടെയും ഇംഗ്ലണ്ടിൽ നിന്ന് ഇന്ത്യയിലേക്ക് ഒരു റെയിൽവേ വഴി പരിഗണിക്കപ്പെട്ടിരുന്നു. അത് വളരെ ചെലവേറിയതായി തോന്നിയിരുന്നു.
1903-ൽ സാർ നിക്കോളാസ് രണ്ടാമൻ ഈ ആശയം വീണ്ടും പരിഗണിച്ചു. പക്ഷേ, റഷ്യൻ-ജാപ്പനീസ് യുദ്ധത്തിനും പിന്നീട് ഒന്നാം ലോകമഹായുദ്ധത്തിനും ശേഷം അത് തള്ളിക്കളഞ്ഞു.
രണ്ടാം ലോകമഹായുദ്ധം
1943-ൽ ആൽബർട്ട് സ്പീയർ ഈ പാലത്തിന്റെ ആശയം ആദ്യമായി അവതരിപ്പിച്ചു. വടക്കൻ കോക്കസസിന്റെ ജർമ്മൻ അധിനിവേശത്തിന് ഈ പാലം സഹായിക്കുമെന്ന് അദ്ദേഹം വിശ്വസിച്ചു, എന്നാൽ പിന്നീടൊരിക്കൽ വെഹ്രാമാറ്റിനെ പിന്തുണയ്ക്കാൻ അത് സഹായിക്കുമെന്ന് ചരിത്രം പ്രഖ്യാപിച്ചു. 1943 ജനുവരി മുതൽ ഒക്ടോബർ വരെ ജർമ്മൻ കോക്കസസിന്റെ ആർമി / ആർമി ഗ്രൂപ്പ് എ യുടെ പിൻവാങ്ങൽ കെർച്ച് കടലിടുക്കിലൂടെ നടന്നു. പിൻവാങ്ങലിനെ പിന്തുണയ്ക്കുന്നതിന് ജർമ്മൻ ഓർഗനൈസേഷൻ ടോട്ട് (OT) കെർച്ച് സ്ട്രീറ്റ് വഴി 1000 ടൺ ശേഷിയുള്ള ഒരു റോപ് വേ നിർമ്മിച്ചിട്ടുണ്ട്. 1943 മാർച്ച് 7-ന്, ഹിറ്റ്ലർ കെർച്ച് കടലിടുക്കിന്മേൽ 6 വർഷത്തിനുള്ളിൽ സംയുക്ത പാതയും റെയിൽപ്പാതയും നിർമ്മിക്കാൻ ആവശ്യപ്പെട്ടു. നിർമ്മാണം ആരംഭിച്ചത് 1943 ഏപ്രിലിൽ ആയിരുന്നു. എന്നാൽ പൂർത്തിയാകുന്നതിനുമുൻപ്, 1943 സെപ്റ്റംബറിൽ സോവിയറ്റ് യൂണിയൻ ആക്രമണങ്ങൾ ആരംഭിച്ചു, ജർമ്മൻ വിപ്ലവത്തെ ത്വരിതപ്പെടുത്തി. ജർമ്മൻ വിപ്ലവത്തിന്റെ ഭാഗമായി വെഹ്രാമാറ്റ് ബ്രിഡ്ജിൽ ഇതിനകം പൂർത്തിയായ ഭാഗങ്ങൾ പൊട്ടിത്തെറിപ്പിച്ചു.
സോവിയറ്റ് താത്കാലിക പാലം
1944-ലെ ഒരു വേനൽക്കാലത്ത് ക്രിമിയ വിമോചനത്തിനുശേഷം റെഡ് ആർമി, വെഹ്രാമാറ്റ് വഴി സൈറ്റിൽ ശേഷിക്കുന്ന വസ്തുക്കൾ ഉപയോഗിച്ച് 4.5 കിലോ മീറ്റർ (2.8 മൈൽ) റെയിൽറോഡ് ബ്രിഡ്ജ് നിർമ്മിക്കപ്പെട്ടു. നിലവിലെ ഫെറി ക്രോസിംഗിന്റെ സൈറ്റിലാണ് ഈ പാലം നിർമ്മിച്ചിരിക്കുന്നത്. ആറു മാസത്തിനകം അപ്രതീക്ഷിതമായി ഐസ് ഒഴുകിയതിനാൽ ഗ്രൊയ്നെസ് അഭാവം കാരണം ഈ പാലം നശിച്ചു.
യുദ്ധാനന്തര സോവിയറ്റ് കാലഘട്ടം
1944 മുതൽ, വിവിധ ബ്രിഡ്ജ് പ്രൊജക്ടുകൾ സ്ട്രയിറ്റ് സ്പാൻ ചെയ്യാൻ നിർദ്ദേശിച്ചു. 1960-കളുടെ മദ്ധ്യമായപ്പോൾ കെർച്ച് ജലവൈദ്യുതപദ്ധതി («Керченский гидроузел») വികസിപ്പിച്ചെടുത്തു. അണക്കെട്ടുകളുടെയും പാലങ്ങളുടെയും നിർദ്ദിഷ്ട മാതൃകയായിരുന്നു അത്. സോവിയറ്റ് യൂണിയന്റെ തകർച്ചയുമായി ബന്ധപ്പെട്ട് പദ്ധതി നടപ്പിലാക്കിയില്ല.
പാവട്ടങ്കോൽ
തെക്കെപശ്ചിമഘട്ടതദ്ദേശവാസിയായ ഒരു വലിയ കുറ്റിച്ചെടിയാണ് പാവട്ടങ്കോൽ. . 720 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെട്ടിരുന്ന ഈ ചെടിയ്ക്ക് വംശനാശം വന്നു എന്ന് കരുതപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:റുബിയേസീ സസ്യകുടുംബം
ആയിരം രൂപ നോട്ട്
2016 നവംബർ 8 ന് റദ്ദാക്കിയ ഒരു ഇന്ത്യൻ കറൻസി നോട്ടാണ് ആയിരം രൂപയുടെ ഇന്ത്യൻ കറൻസി നോട്ട്. 1954-ലാണ് റിസർവ് ബാങ്ക് ഇത് ആദ്യമായി പുറത്തിറക്കിയത്. 1978 ജനുവരിയിൽ കള്ളപ്പണം തടയാനായി കൂടിയ മൂല്യമുള്ള (₹1000, ₹5000, ₹10,000) എന്നിവയുടെ കറൻസി നോട്ടുകൾ പിൻവലിച്ചു. പിന്നീട് കൈമാറപ്പെടുന്ന നോട്ടുകളുടെ എണ്ണം കുറയ്ക്കാനായി 2000-ആമാണ്ട് മുതൽ ഇതു വീണ്ടും പുറത്തിറക്കി.
രാജ്യത്തെ കള്ളപ്പണത്തിന്റെ വിനിമയം തടയുന്നതിന്റെ ഭാഗമായി 2016 നവംബർ 8 ന് ഇന്ത്യൻ പ്രധാനമന്ത്രി നരേന്ദ്ര മോദി ആയിരം രൂപാ, അഞ്ഞൂറു രൂപാ നോട്ടുകൾ റദ്ദാക്കിക്കൊണ്ടുള്ള പ്രസ്താവനയിറക്കി.
നിർത്തലാക്കൽ
2016 നവംബർ 8 അർദ്ധരാത്രി മുതൽ രാജ്യത്ത് നിലവിലുണ്ടായിരുന്ന 1000, 500 രൂപാ നോട്ടുകൾ, ചിലസാഹചര്യങ്ങളും, സ്ഥലങ്ങളും ഒഴിച്ചു നിർത്തിയാൽ ബാക്കി ഇടത്ത് വിനിമയം ചെയ്യാൻ സാധ്യമല്ലെന്നും, പകരം പുതുക്കിയ 500, 2000 രൂപാ നോട്ടുകൾ അവതരിപ്പിക്കുകയാണെന്നും ഇന്ത്യൻ പ്രധാനമന്ത്രി നരേന്ദ്ര മോദി രാജ്യത്തെ അറിയിച്ചു. ഇന്ത്യൻ സമ്പദ്ഘടനയെ ഏറെ സ്വാധീനിച്ച തീരുമാനമായിരുന്നു ഇത്.
ഉപയോഗിക്കാൻ കഴിയുന്ന സാഹചര്യങ്ങൾ
2016 നവംബർ 14 വരെ വിനിമയം സാധ്യമായുള്ള സ്ഥലങ്ങൾ:-
എൽ.വി. രാമസ്വാമി അയ്യർ
ഇരുപതാം നൂറ്റാണ്ടിന്റെ ഒന്നാം പകുതിയിൽ ജീവിച്ചിരുന്ന പ്രഗല്ഭ ഭാഷാശാസ്ത്രജ്ഞനും അദ്ധ്യാപകനുമായിരുന്നു ലക്ഷീനാരായണപുരം വിശ്വനാഥയ്യർ രാമസ്വാമി അയ്യർ (ജീവിതകാലം: 1895 ഒക്ടോബർ 25-1948 ജനുവരി 31 ). ദ്രാവിഡഭാഷകളുടെ, പ്രത്യേകിച്ച് മലയാളത്തിന്റെ ഭാഷാശാസ്ത്രപരമായ ഘടന, ഉല്പത്തി, രൂപാന്തരം (morphology) തുടങ്ങിയ രംഗങ്ങളിൽ അസാമാന്യമായ നൈപുണ്യം പ്രദർശിപ്പിച്ച അദ്ദേഹം മലയാളത്തിന്റെ രൂപവിജ്ഞാനം, സ്വനിമവിജ്ഞാനം എന്നിവയെക്കുറിച്ച് പ്രൗഢവും ശ്രദ്ധേയവുമായ പഠനങ്ങൾ എഴുതി. കേരളപാണിനീയത്തിന്റെ മേന്മകളും കുറവുകളും എടുത്തുകാണിച്ചുകൊണ്ടു് രാജരാജവർമ്മയുടെ മലയാളഭാഷാസിദ്ധാന്തങ്ങളേയും അനുമാനങ്ങളേയും ആഴത്തിൽ വിശകലനം ചെയ്തെഴുതിയ  കേരളപാണിനീയക്കുറിപ്പുകൾ പിൽക്കാലത്ത് മലയാളഭാഷാശാസ്ത്രം  പഠിക്കുന്ന വിദ്യാർത്ഥികൾക്കും ഗവേഷകർക്കും മൂലകൃതിയോടൊപ്പം തന്നെ ചേർത്തുവെക്കേണ്ടത്ര പ്രാധാന്യം സമ്പാദിച്ചു.
ജീവചരിത്രം
1895 ഒക്ടോബർ 25-ആം തീയതി ലക്ഷ്മീനാരായണപുരം വിശ്വനാഥയ്യരുടെ മകനായി പിറന്നു. 1925-ൽ എറണാകുളം മഹാരാജാസ് കോളേജിൽ ഇംഗ്ലീഷ് വിഭാഗത്തിൽ അസിസ്റ്റന്റ് പ്രൊഫസറായി ചേർന്നു. ആ ജോലിയിലിരിക്കേതന്നെ 52-ആം വയസ്സിൽ അസുഖം മൂലം അവധിയെടുത്ത് വിശ്രമിക്കുന്നതിനിടയിൽ 1948 ജനുവരി 31-ആം തീയതി മരണമടഞ്ഞു. (ഗാന്ധിജി മരിച്ചതിന്റെ പിറ്റേന്നായിരുന്നു അദ്ദേഹത്തിന്റെ മരണം. റൊമെയ്ൻ റോളണ്ട് ഫ്രഞ്ചുഭാഷയിലെഴുതിയ ഗാന്ധിയുടെ ജീവചരിത്രം ഇംഗ്ലീഷിലേക്കു വിവർത്തനം ചെയ്തതു് എൽ.വി.ആർ. ആയിരുന്നു.)
ജീവിച്ചിരുന്ന കാലത്തു് അദ്ദേഹം വേണ്ടത്ര ശ്രദ്ധേയനാവുകയോ ഭാഷാശാസ്ത്രരംഗത്തു് പ്രശസ്തനായി അംഗീകരിക്കപ്പെടുകയോ ചെയ്തിരുന്നില്ല. കൽക്കത്തയിലെ സുനീതികുമാർ ചതോപാദ്ധ്യായ, ഇംഗ്ലണ്ടിലെ സംസ്കൃത-ദ്രാവിഡ വിദഗ്ദ്ധനായിരുന്ന തോമസ് ബറോ, ദ്രാവിഡഭാഷാവ്യാകരണഘടനയെക്കുറിച്ചെഴുതിയ ഫ്രഞ്ചുപണ്ഡിതൻ ഷൂൾ ബ്ലോക്ക് തുടങ്ങിയവർ അദ്ദേഹത്തിനോടു വളരെ മതിപ്പുള്ളവരായിരുന്നു. എന്നാൽ കേരളത്തിനകത്തു് അദ്ദേഹത്തിനെ അറിഞ്ഞാദരിച്ചിരുന്ന വളരെക്കുറച്ചുപേരിൽ മുഖ്യൻ അദ്ദേഹത്തിന്റെ സ്വന്തം ശിഷ്യനായിരുന്ന സി.എൽ. ആന്റണിയാണു്. പിൽക്കാലത്തു് ആന്റണി എൽ.വി.ആറിന്റെ ഭൂരിഭാഗം പ്രസിദ്ധീകരണങ്ങളും കണ്ടെടുക്കുകയും ഒരുമിച്ചുകൂട്ടുകയും പ്രസിദ്ധീകരിക്കാൻ ശ്രമിക്കുകയും ചെയ്തു.
എൽ.വി.ആറിന്റെ കൃതികൾ
താരതമ്യഭാഷാശാസ്ത്രശൈലിയിൽ ദ്രാവിഡഭാഷകളെ സമഗ്രമായിക്കണ്ടു് അവയ്ക്കുപൊതുവായി 'എ ദ്രവിഡിയൻ എറ്റിമോളജിക്കൽ ഡിക്ഷണറി' എന്ന ബൃഹത്തായ നിഘണ്ടു എഴുതിയ എമനോ, ബറോ എന്നിവർക്കു് രാമസ്വാമി അയ്യരുടെ അഭിപ്രായനിർദ്ദേശങ്ങൾ വളരെ സഹായകമായിരുന്നിട്ടുണ്ടു്. ഇത്ര നിരന്തരമായി ദ്രാവിഡഭാഷകളുടെ താരതമ്യപഠനത്തിൽ ഏർപ്പെട്ടിരുന്ന വ്യക്തി വേറെയില്ലെന്നാണു് അവർ ആ നിഘണ്ടുവിന്റെ ആമുഖത്തിൽ പ്രസ്താവിച്ചിരിക്കുന്നതു്.
രാമസ്വാമി അയ്യരുടെ കൃതികളിൽ ഏറ്റവും മുഖ്യമായതും അദ്ദേഹം ജീവിച്ചിരുന്നപ്പോൾ തന്നെ പ്രസിദ്ധീകരിച്ചതും 1. A brief account of Malayalam Phonetics, 2. Evolution of Malayalam Morphology, 3. Grammar in Lilathilakam എന്നീ മൂന്നു ഗ്രന്ഥങ്ങളാണു്. A primer of Malayalam Phonology, Thirukkural in Malayalam എന്നിവ സമാഹരിച്ച് പ്രസിദ്ധീകരിക്കാൻ ഉദ്ദേശിച്ച് ഖണ്ഡശഃ എഴുതിപ്പുറത്തിറക്കിയതാണെങ്കിലും അവയുടെ സമാഹരണം നടന്നില്ല.
1960-ൽ അണ്ണാമല സർവ്വകലാശാലയിലെ ഭാഷാശാസ്ത്രവിഭാഗം ഏതാനും ലേഖനങ്ങൾ മിമിയോഗ്രാഫ് ചെയ്തു സമാഹരിച്ചു. 1973-ലെ അവരുടെ ദ്രാവിഡഭാഷാശാസ്ത്രഗ്രന്ഥസൂചി അനുസരിച്ച് എൽ.വി.ആറിന്റേതായി നൂറോളം രചനകൽ ഉണ്ടു്. ഇതിൽ മുപ്പതിലധികം മലയാളഭാഷയെ സംബന്ധിച്ചുള്ളവയാണു്. എ. കാമാച്ചിനാതൻ PILC എന്ന പ്രസിദ്ധീകരണത്തിൽ ചേർത്തതനുസരിച്ച് 200 എണ്ണമെങ്കിലും രാമസ്വാമിയുടെ കൃതികളും ലേഖനങ്ങളുമുണ്ടു്.
മലയാളം സ്വനവിജ്ഞാനം
മലയാളം സ്വനവിജ്ഞാനത്തെക്കുറിച്ച് ഒരു സംക്ഷിപ്തവിവരണം എന്ന കൃതി മുപ്പത്തൊന്നുപുറം മാത്രമുള്ള ഒരു മോണോഗ്രാഫാണു്. 1925-ൽ കൽക്കത്ത സർവ്വകലാശാലയുടെ ഫോണറ്റിക്സ് മോണോഗ്രാഫ് പരമ്പരയിൽ ആദ്യത്തേതായി പ്രസിദ്ധീകരിച്ചു. മുമ്പേ ഈ വിഷയത്തിൽ തൽപ്പരനായിരുന്നുവെങ്കിലും വർണ്ണോച്ചാരണനിബദ്ധമായ ലേഖനങ്ങൾക്കനുസൃതമായ അച്ചുകളുടെ അഭാവം മൂലം ഇന്ത്യയിലെങ്ങും ഇതുവരെ അച്ചടിക്കാൻ കഴിഞ്ഞില്ലെന്നും എൽ.വി.ആർ. ആമുഖത്തിൽ പറയുന്നുണ്ടു്. അക്കാലത്ത് കൽക്കത്ത സർവ്വകലാശാലയുടെ ഉന്നതവിദ്യാഭ്യാസസമിതി അദ്ധ്യക്ഷനായിരുന്ന ആശുതോഷ് മുഖർജിയുടേയും അവിടത്തെ ഫോണറ്റിക്സ് വിദഗ്ദ്ധനായിരുന്ന സുനീതികുമാറിന്റേയും പ്രത്യേകതാല്പര്യവും സഹായവും കൊണ്ടാണു് ഈ കൃതി പ്രസിദ്ധീകരിക്കാൻ കഴിഞ്ഞതു്.
എൽ.വി.ആർ. മലയാളത്തിന്റെ രൂപവിജ്ഞാനീയത്തിൽ
മലയാളഭാഷയുടെ ഘട്ടവിഭജനം നടത്തുന്ന ആദ്യഭാഗത്തു് എഴുത്തച്ഛനോടുകൂടിയാണു് പഴയ മലയാളം പുതിയ മലയാളത്തിലേക്കു കടക്കുന്നതെന്നു് അദ്ദേഹം അഭിപ്രായപ്പെടുന്നു. ചെറുശ്ശേരിഭാഷയിൽ പല പഴമകളുടേയും ശേഷിപ്പുകൾ തുടരുന്നുവെന്നതുകൊണ്ടാണു് എഴുത്തച്ഛനെ ഈ ഘട്ടത്തിന്റെ അടയാളമാക്കുന്നത്. മലയാളം തമിഴിൽ നിന്നു് സാവധാനം എങ്ങനെ വ്യത്യാസപ്പെട്ടുവരുന്നുവെന്നു് വിശദീകരിക്കാൻ ശ്രമിക്കുകയാണു് അതിനുശേഷം. നാമപ്രകൃതികൾ, പ്രത്യയങ്ങൾ, ഗതികൾ ഇവയ്ക്കു തമിഴുമായുള്ള വ്യത്യാസങ്ങൾ ചർച്ച ചെയ്യുന്നതിനുപിന്നാലെ, ക്രിയാസ്വഭാവവ്യത്യാസങ്ങളിലേക്കു പ്രവേശിക്കുന്നു. ഈ ദിശയിൽ പൂർവ്വകാലങ്ങളിലേക്കു കടന്നുചെന്നു് മലയാളത്തിലെ തനതുമാറ്റങ്ങളും അവയിൽ രൂഢമൂലമായി അവശേഷിക്കുന്ന പഴമയുടെ അംശങ്ങളും കണ്ടെത്തി, മലയാളവും തമിഴും വേർതിരിയാനാരംഭിച്ചതു് ഇടത്തമിഴിന്റെ ആദ്യഘട്ടം മുതൽക്കാണെന്നു് അദ്ദേഹം സമർത്ഥിക്കുന്നു. പഴന്തമിഴ് കാവ്യങ്ങളുടെ കാലശേഷം, ഭക്തിസാഹിത്യം ആവിർഭവിക്കുന്ന കാലമാണു് ഇടത്തമിഴ് കാലഘട്ടമായി കണക്കാക്കുന്നതു്. ഇക്കാലത്താണു് വാമൊഴികൾ പഴന്തമിഴിൽനിന്നു് ഗണ്യമായി മാറ്റം കാണിക്കുന്നതു്. ഏകദേശം അഞ്ചാംനൂറ്റാണ്ടോടുകൂടി നടന്നിരിക്കാവുന്ന ഈ പരിണാമഘട്ടത്തിലായിരിക്കണം മലയാളം വഴിമാറി വളർന്നതെന്നു് അദ്ദേഹം അനുമാനിക്കുന്നു.
അമേരിക്കയുടെ വ്യതിരിക്തത
അമേരിക്കൻ ഐക്യനാടുകൾ മറ്റു രാജ്യങ്ങളിൽ നിന്ന് "അടിസ്ഥാന ഗുണങ്ങൾ വച്ചുനോക്കിയാൽ" വ്യത്യസ്തമാണ് എന്ന സിദ്ധാന്തമാണ് അമേരിക്കൻ എക്സപ്ഷണലിസം അല്ലെങ്കിൽ അമേരിക്കയുടെ വ്യതിരിക്തത എന്നറിയപ്പെടുന്നത്. ഈ കാഴ്ച്ചപ്പാടനുസരിച്ച് വിപ്ലവത്തിൽ നിന്ന് ഉദ്ഭവിച്ച് (രാഷ്ട്രതന്ത്രജ്ഞനായ സൈമർ മാർട്ടിൻ ലിപ്‌സെറ്റിന്റെ അഭിപ്രായത്തിൽ) ആദ്യത്തെ പുതു രാജ്യമായി എന്നതാണ് അമേരിക്കയുടെ വ്യത്യസ്തതയുടെ അടിസ്ഥാന കാരണം. സ്വാതന്ത്ര്യം, തുല്യത, ഇൻഡിവിജ്വലിസം, റിപ്പബ്ലിക്കനിസം, ജനപക്ഷചിന്ത ഭരണകൂടത്തിന്റെ കൂച്ചുവിലങ്ങില്ലാത്ത സ്വകാര്യ ഇടപാടുകൾക്കുള്ള അനുമതി മുതലായ അമേരിക്കയുടേതു മാത്രമായതുമായ വിശ്വാസപ്രമാണങ്ങൾ ("അമേരിക്കനിസം" വികസിപ്പിച്ചു എന്നതും അമേരിക്കയുടെ വ്യത്യസ്തതയുടെ കാരണമായി പറയപ്പെടുന്നു. ഈ വിശ്വാസപ്രമാണങ്ങളെത്തന്നെ "അമേരിക്കയുടെ വ്യത്യസ്തത" എന്നുവിളിക്കാറുണ്ട്
ഈ പദം മറ്റുള്ളവരേക്കാൾ ഉയർന്നവരാണ് അമേരിക്കക്കാർ എന്ന് സൂചിപ്പിക്കുന്നില്ലെങ്കിലും മിക്ക നവയാധാസ്ഥിതികരും അമേരിക്കയിലെ യാധാസ്ഥിതികരായ എഴുത്തുകാരും ഈ തോന്നലുണ്ടാക്കുന്ന തരത്തിലാണ് ഈ പദപ്രയോഗം നടത്തുന്നത്. ഇവരെ സംബന്ധിച്ചിടത്തോളം അമേരിക്കൻ ഐക്യനാടുകൾ ബൈബിളിലെ "കുന്നിൻ മുകളിലെ തിളങ്ങുന്ന പട്ടണത്തെപ്പോലെയാണ്". അമേരിക്കൻ ഐക്യനാടുകൾ മറ്റു രാജ്യങ്ങളെ ബാധിക്കുന്ന ചരിത്രപ്രമായ ശക്തികളുടെ സ്വാധീനത്തിൽ നിന്ന് മുക്തമാണെന്നാണ് ഇവർ വിശ്വസിക്കുന്നത്.
അമേരിക്കൻ ഐക്യനാടുകൾ വ്യതിരിക്തമാണ് എന്ന സിദ്ധാന്തം ആദ്യമായി ഉന്നയിച്ചത് (1831-ലും 1840-ലും) അലക്സിസ് ഡെ ടോക്‌വിൽ എന്നയാളാണ്. "അമേരിക്കൻ എക്സപ്ഷണലിസം" എന്ന പ്രയോഗം 1920-കൾ മുതലെങ്കിലും നിലവിലുണ്ട്. സോവിയറ്റ് നേതാവായ ജോസഫ് സ്റ്റാലിൻ അമേരിക്കൻ കമ്യൂണിസ്റ്റ് പാർട്ടിയുടെ ജേയ് ലവ്സ്റ്റോനിന്റെ നേതൃത്വത്തിലുള്ള വിഭാഗം അമേരിക്ക ചരിത്രം സംബന്ധിച്ചുള്ള മാർക്സിസ്റ്റ് നിയമങ്ങളിൽ നിന്ന് വിമുക്തമാണെന്നുള്ള പിന്തിരിപ്പൻ വിശ്വാസം മുറുകെപ്പിടിച്ചതിനെ ശാസിച്ചതോടെയാണ് ഇത് കൂടുതൽ പ്രചാരത്തിലെത്തിയത്. "പ്രകൃതിവിഭവങ്ങൾ, വ്യാവസായിക ശേഷി, ഉറച്ചുപോയ വർഗ്ഗവ്യത്യാസങ്ങളില്ലാത്ത അവസ്ഥ" എന്നിവ കാരണമാണ് അമേരിക്ക വ്യത്യസ്തമാകുന്നത് എന്നായിരുന്നു അമേരിക്കൻ കമ്യൂണിസ്റ്റുകളുടെ ഈ വിഭാഗത്തിന്റെ വിശ്വാസം. തങ്ങളുടെ ഗ്രൂപ്പ് പോരുകളിൽ അമേരിക്കൻ കമ്യൂണിസ്റ്റുകാർ "അമേരിക്കയുടെ വ്യതിരിക്തത" എന്ന പ്രയോഗം ഉപയോഗിക്കാൻ തുടങ്ങുകയും ഇത് പിന്നീട് ബുദ്ധിജീവികൾക്കിടയിൽ വ്യാപകമാവുകയുമാണുണ്ടായത്.
എൽ.വി. രാമസ്വാമി അയ്യർ
മലയാള സർവകലാശാലയുടെ പുനഃ പ്രസിദ്ധീകരണ ശ്രമങ്ങൾ
എൽ.വി രാമസ്വാമി അയ്യരുടെ വ്യാകരണ ശാസ്ത്ര സാഹിത്യ ഭാഷാ ലേഖനങ്ങൾ തുഞ്ചത്തെഴുത്തച്ഛൻ മലയാള സർവകലാശാല മൂന്ന് വാള്യങ്ങളായി പ്രസിദ്ധീകരിക്കാൻ തീരുമാനിച്ചിരുന്നു. ഒന്നാം വാള്യത്തിൽ ലീലാതിലക ലേഖനങ്ങളും രണ്ടാം വാള്യത്തിൽ മലയാളഭാഷയും കേരളവുമായി ബന്ധപ്പെട്ട വിഷയങ്ങളും മൂന്നാം വോള്യത്തിൽ ദ്രാവിഡ ഭാഷാ പഠനസംബന്ധിയായ ലേഖനങ്ങളുമാണ് പ്രസിദ്ധീകരിക്കുക. ടി.ബി. വേണുഗോപാലപ്പണിക്കരും ഡോ. സൗമ്യ ബേബിയുമാണ് പരമ്പരയുടെ എഡിറ്റർമാർ.
അമേരിക്കയുടെ വ്യതിരിക്തത
1960-കൾ മുതൽ പോസ്റ്റ് നേഷണലിസ്റ്റ് പണ്ഡിതർ അമേരിക്കയുടെ വ്യത്യസ്തത എന്ന സിദ്ധാന്തം തള്ളിക്കളയുകയാണുണ്ടായത്. യൂറോപ്യൻ ചരിത്രത്തിൽ നിന്ന് അമേരിക്കയ്ക്ക് വിട്ടുമാറാൻ കഴിഞ്ഞിട്ടില്ല എന്നതും അതിനാൽ അമേരിക്കയിൽ വർഗ്ഗവ്യത്യാസവും സാമ്രാജ്യത്വവും യുദ്ധത്വരയും നിലവിലുണ്ട് എന്നതും അമേരിക്ക വ്യത്യസ്തമല്ല എന്നു വാദിക്കുന്നവർ ചൂണ്ടിക്കാണിക്കുന്നു. കൂടാതെ മറ്റു മിക്ക രാജ്യങ്ങളും അവർക്ക് ഒന്നല്ലെങ്കിൽ മറ്റൊരു തരം വ്യത്യസ്തതയുണ്ട് എന്ന് വിശ്വസിക്കുന്നുണ്ട് എന്നതും ചൂണ്ടിക്കാണിക്കപ്പെടുന്നു.
എൽ.വി. രാമസ്വാമി അയ്യർ
അവലംബം
വർഗ്ഗം:മലയാളഭാഷാശാസ്ത്രവിദഗ്ദ്ധർ വർഗ്ഗം:ഒക്ടോബർ 25-ന് ജനിച്ചവർ വർഗ്ഗം:ജനുവരി 31-ന് മരിച്ചവർ വർഗ്ഗം:1948-ൽ മരിച്ചവർ വർഗ്ഗം:1895-ൽ ജനിച്ചവർ വർഗ്ഗം:മലയാളത്തിലെ വ്യാകരണഗ്രന്ഥകർത്താക്കൾ
അമേരിക്കയുടെ വ്യതിരിക്തത
ചർച്ചകൾ
2009 ഏപ്രിലിൽ ഒരു പത്രപ്രവർത്തകന്റെ ചോദ്യത്തിനുത്തരമായി സ്ട്രാസ്ബോർഗിൽ വച്ച് ബറാക് ഒബാമ ഇങ്ങനെ പറയുകയുണ്ടായി. "ഞാൻ അമേരിക്കയുടെ വ്യതിരിക്തതയിൽ വിശ്വസിക്കുന്നു. അതോടൊപ്പം തന്നെ ബ്രിട്ടീഷുകാർക്ക് അവർ വ്യത്യസ്തരാണ് എന്നും ഗ്രീക്കുകാർക്ക് അവർ വ്യത്യസ്തരാണെന്നും വിശ്വാസമുണ്ട് എന്നും എനിക്ക് സംശയമുണ്ട്." ആ ഉത്തരത്തോടൊപ്പം തന്നെ ഒബാമ ഇങ്ങനെ നിരീക്ഷിക്കുകയുണ്ടായി "അമേരിക്കയ്ക്ക് ലോകത്തെ സമാധാനത്തിലേയ്ക്കും സാമ്പത്തികമായ ഉന്നതിയിലേയ്ക്കും നയിക്കുന്നതിൽ തുടർച്ചയുള്ളതും അസാധാരണവുമായ ഒരു പങ്കുണ്ടെന്ന് വിശ്വസിക്കുന്നതിലും ഈ നേതൃസ്ഥാനം പങ്കാളിത്തമുണ്ടാക്കാൻ നമുക്കുള്ള കഴിവിൽ അധിഷ്ടിതമാണ് എന്ന് മനസ്സിലാക്കുന്നതും തമ്മിൽ വൈരുദ്ധ്യമുണ്ട് എന്ന് എനിക്ക് തോന്നുന്നില്ല. ഞങ്ങൾക്ക് ഈ പ്രശ്നങ്ങൾ തനിയെ പരിഹരിക്കാൻ സാധിക്കില്ല എന്നതുതന്നെയാണ് ഇതിനു കാരണം." മിറ്റ് റോംനി ഒബാമയുടെ ഈ പ്രസ്താവനയെ ആക്രമിക്കുകയുണ്ടായി. ഒബാമ അമേരിക്കൻ വ്യത്യസ്തതയിൽ വിശ്വസിക്കുന്നില്ല എന്നതിന്റെ ഉദാഹരണമാണ് ഇതെന്നായിരുന്നു അദ്ദേഹത്തിന്റെ വാദം. അർക്കൻസായിലെ മുൻ ഗവർണറായിരുന്ന മൈക്ക് ഹക്കാബീ പറഞ്ഞത് ഒബാമയുടെ "ആഗോള കാഴ്ച്ചപ്പാട് ഇതുവരെ അമേരിക്കയ്ക്കുണ്ടായിട്ടുള്ള എല്ലാ പ്രസിഡന്റുമാരിൽ നിന്നും (റിപ്പബ്ലിക്കനോ ഡെമോക്രാറ്റോ) നാടകീയമായി വ്യത്യാസപ്പെട്ടിരിക്കുന്നു..." എന്നും "അദ്ദേഹം അമേരിക്കൻ എന്നതിനുപരി ഒരു ആഗോളവാദി എന്ന നിലയിലാണ് വളർന്നത്" എന്നും " അമേരിക്കൻ വ്യത്യസ്തതയെ തള്ളിപ്പറയുന്നത് അമേരിക്കയുടെ ഹൃദയവും ആത്മാവും നിഷേദിക്കുന്നതിന് തുല്യമാണ്" എന്നുമാണ്.
അയൽക്കാരി
1976-ൽ പുറത്തിറങ്ങിയ ഒരു മലയാളചലച്ചിത്രമാണ് അയൽക്കാരി. സഞ്ജയ് പ്രൊഡക്ഷൻസിൻറെ ബാനറിൽ എ. രഘുനാഥ് നിർമിച്ചതാണ് ഈ ചിത്രം 1976 സെപ്തംബർ 24-ന് പ്രദർശനം തുടങ്ങി.
അമേരിക്കയുടെ വ്യതിരിക്തത
പുറത്തേയ്ക്കുള്ള കണ്ണികൾ
വർഗ്ഗം:രാഷ്ട്രീയ സിദ്ധാന്തങ്ങൾ വർഗ്ഗം:അമേരിക്കൻ സംസ്കാരം
അയൽക്കാരി
അഭിനേതാക്കൾ
വിൻസന്റ് ജയഭാരതി എം.ജി. സോമൻ അടൂർ ഭാസി ശങ്കരാടി രവികുമാർ ബഹദൂർ റാണി ചന്ദ്ര മീന മണവാളൻ ജോസഫ് പ്രേമ ജനാർദ്ദനൻ
പുറത്തേക്കുള്ള കണ്ണികൾ
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വിൻസെന്റ് അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ആലപ്പി ഷെരീഫ് തിരക്കഥയെഴുതിയ ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:തമ്പി-ദേവരാജൻ ഗാനങ്ങൾ വർഗ്ഗം:എ. രഘുനാഥ് നിർമ്മിച്ച ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
ശ്രീകോവിൽ (ചലച്ചിത്രം)
1962-ൽ ഇറങ്ങിയ മലയാള ചലച്ചിത്രമാണ് ശ്രീകോവിൽ. ലോട്ടസ് പിക്ചേഴ്സിനു വേണ്ടി എൽ. കൃഷ്ണൻ നിർമിച്ച ശ്രീകോവിൽ എസ്. രാമനാഥനും പി.എ. തോമസും കൂടിയാണ് സംവിധാനം നിർവഹിച്ചത്. എൽ. രാമനാഥൻ എഴുതിയ കഥക്ക് എസെൽ പുരം സദാനന്ദൻ സംഭാഷണം എഴുതി. അഭയദേവ് എഴുതിയ 9 ഗാനങ്ങൾക്ക് പി. ദക്ഷിണാമൂർത്തി ഈണം പകർന്നു. കലാമണ്ഡലം മാധവമേനോനാണ് ഈ ചിത്രത്തിന്റെ നൃത്തം സംവിധാനം ചെയ്തത്. ന്യുട്ടോൺ, ഫിലിംസെന്റർ, രേവതി എന്നീസ്റ്റുഡിയോകളിൽ പി.കെ. മാധവൻ നായർ ഛായാഗ്രഹണം നിർവഹിച്ചു. ചന്ദ്രതാര പിക്ചേഴ്സ് വിതരണം നിർവഹിച്ച ഈ ചിത്രം 07/04/1962-ൽ തിയേറ്ററുകളിൽ എത്തി.
അഭിനേതാക്കൾ
സത്യൻ തിക്കുറിശ്ശി സുകുമാരൻ നായർ കൊട്ടാരക്കര ശ്രീധരൻ നായർ എസ്.പി. പിള്ള പി.എ. തോമസ് അംബിക (പ) ശാന്തി കാഞ്ചന
പുറത്തേക്കുള്ള കണ്ണികൾ
വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
കൊല്ലത്തെ തുരുത്തുകൾ
അഷ്ടമുടിക്കായലിന്റെ സാന്നിധ്യം കൊല്ലം നഗരത്തിനു ചുറ്റുപാടായി ഒരു തണ്ണീർത്തടത്തെ സൃഷ്ടിക്കുന്നുണ്ട്. അഷ്ടമുടിക്കായലിൽ ഒട്ടനവധി തുരുത്തുകളുണ്ട്. അഷ്ടമുടിക്കായൽ കല്ലടയാറുമായി ചേരുന്ന ഭാഗത്തുള്ള മൺറോ തുരുത്തും ചവറ തെക്കുംഭാഗവുമാണിതിൽ പ്രധാനം.
അവലംബം
വർഗ്ഗം:കൊല്ലം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ വർഗ്ഗം:കേരളത്തിലെ ദ്വീപുകൾ വർഗ്ഗം:കൊല്ലം ജില്ല
ജെന്നിഫർ ജോൺസ്
ജെന്നിഫർ ജോൺസ് (ജനനം: ഫൈലിസ് ലീ ഐലി; മാർച്ച് 2, 1919 – ഡിസംബർ17, 2009) ജെന്നിഫർ ജോൺസ് സൈമൺ എന്നും അറിയപ്പെടുന്ന ഹോളിവുഡിന്റെ സുവർണ്ണകാലഘട്ടത്തിൽ അഭിനയിച്ചിരുന്ന അമേരിക്കൻ അഭിനേത്രിയായിരുന്നു. 1943-ൽ ദ സോങ് ഓഫ് ബെർണാഡെറ്റെ എന്ന ചലച്ചിത്രത്തിലെ അഭിനയത്തിന് ഏറ്റവും നല്ല നടിക്കുള്ള അക്കാദമി അവാർഡ് ലഭിച്ചിരുന്നു. മറ്റു നാലു സിനിമകളിൽക്കൂടി അക്കാദമി അവാർഡിനുള്ള നാമനിർദ്ദേശം ചെയ്യപ്പെട്ടിരുന്നു. മൂന്നു പ്രാവശ്യം വിവാഹിതയായിരുന്നു. ഇതിൽ കൂടുതൽ ശ്രദ്ധിക്കപ്പെട്ടിരുന്ന ചലച്ചിത്ര നിർമ്മാതാവായിരുന്ന ഡേവിഡ് ഒ സെൽസ്നിക് രണ്ടാമത്തെ ഭർത്താവായിരുന്നു. മികച്ച നടിക്കുള്ള ഗോൾഡൻ ഗ്ലോബ് അവാർഡും ലഭിച്ചിട്ടുണ്ട്.
30 വർഷത്തെ ചലച്ചിത്ര ജീവിതത്തിനിടയിൽ 20 പ്രധാന കഥാപാത്രങ്ങളെ അഭിനയിച്ചിരുന്നു.1965-ൽ സെൽസ്നിക്ന്റെ മരണത്തെ തുടർന്ന് ചലച്ചിത്ര രംഗത്ത് നിന്ന് ഭാഗികമായി വിടവാങ്ങിയിരുന്നു. ജെന്നിഫറിന്റെ മകൾ ആത്മഹത്യ ചെയ്തതിനെ തുടർന്ന് നാലു വർഷങ്ങൾക്കുശേഷം 1980-ൽ ജെന്നിഫർ ജോൺസ് സൈമൺ ഫൗണ്ടേഷൻ ഫോർ മെന്റൽ ഹെൽത്ത് ആന്റ് എഡ്യൂക്കേഷൻ സ്ഥാപിച്ചു. ശേഷിച്ച ജീവിതത്തിൽ ചലച്ചിത്ര രംഗത്ത് നിന്ന് പൂർണ്ണമായും വിടവാങ്ങി സ്വന്തം മകനോടൊപ്പം കാലിഫോർണിയയിലെ മാലിബുവിൽ സ്വസ്ഥജീവിതം നയിച്ചിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:ഗോൾഡൻ ഗ്ലോബ് പുരസ്കാരം വർഗ്ഗം:1919-ൽ ജനിച്ചവർ വർഗ്ഗം:2009-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ
ആഭിജാത്യം
ശ്രീ രാജേഷ് ഫിലിംസിന്റെ ബാനറിൽ ആർ.എസ്. പ്രഭു നിർമിച്ച മലയാളചലച്ചിത്രമാണ് ആഭിജാത്യം. തിരുമേനി പിക്ചേഴ്സ് വിതരണം ചെയ്ത ഈ ചിത്രം 1971 ജൂലൈ 12-ന് കേരളക്കരയിൽ പ്രദശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
അച്യുത് പട്‌വർദ്ധൻ
ഒരു ഇന്ത്യൻ സ്വാതന്ത്ര്യ സമര സേനാനിയും രാഷ്ട്രീയ നേതാവുമായിരുന്നു അച്യുത് പട്‌വർദ്ധൻ (5 ഫെബ്രുവരി 1905 - 5 ഓഗസ്റ്റ് 1992). സോഷ്യലിസ്റ്റ് പാർട്ടി ഓഫ് ഇന്ത്യയുടെ സ്ഥാപകനായിരുന്നു. സമൂഹത്തിലെ അടിസ്ഥാനപരമായ മാറ്റം വ്യക്തിയിൽ നിന്നും ആരംഭിക്കുന്നു എന്ന് വിശ്വസിച്ച ഒരു തത്ത്വചിന്തകൻ കൂടിയായിരുന്നു അദ്ദേഹം.
ആദ്യകാലജീവിതം
അച്യുതന്റെ അച്ഛൻ ഹരി കേശവ് പട്‌വർദ്ധൻ, അഹമദ് നഗറിലെ ഒരു അഭിഭാഷകനായിരുന്നു. ഇദ്ദേഹത്തിന്റെ ആറ് പുത്രന്മാരിൽ നാലമനായിരുന്നു അച്യുത്. അദ്ദ്ദേഹത്തിന് നാല് വയസ്സ് പ്രായമുണ്ടായിരുന്നപ്പോൾ ഡെപ്യൂട്ടി വിദ്യാഭ്യാസ ഇൻസ്പെക്ടറായി വിരമിച്ച സീതാറാം പട്‌വർദ്ധൻ അദ്ദേഹത്തെ ദത്തെടുത്തു.
അഹമ്മദ് നഗറിൽ പ്രൈമറി, സെക്കണ്ടറി വിദ്യാഭ്യാസം പൂർത്തിയാക്കിയ ശേഷം അച്യുത് ബനാറസിലെ സെൻട്രൽ ഹിന്ദു കോളേജജിൽ നിന്നും ബി. എ., എം. എ. എ. പരീക്ഷകൾ പാസ്സായി. സാമ്പത്തികശാസ്ത്രമായിരുന്നു അദ്ദേഹത്തിന്റെ വിഷയം. തുടർന്ന് അദ്ദേഹം ഡോ. ആനി ബെസന്റ് സ്ഥാപിച്ച കോളേജിൽ ചേർന്നു. ഡോ. ജി. എസ്. അരുണ്ഡേൽ, കോളേജ് തിയോസഫിസ്റ്റ് പ്രിൻസിപ്പാൾ ഡോ. ആനി ബസന്റ്, പ്രൊഫസർ തെലങ്ക് തുടങ്ങിയവരുമായി സമ്പർക്കത്തിൽ ആയിരുന്നു. അവരുടെ സ്വാധീനം അദ്ദേഹത്തെ പഠനം, ധ്യാനം, സന്യാസം തുടങ്ങിയ മേഖലകളിൽ തൽപ്പരനാക്കി. ജീവിതകാലം മുഴുവൻ അവിവാഹിതനായി തുടരാൻ കാരണവും ഇതു തന്നെയാണെന്ന് കരുതപ്പെടുന്നു.
സ്വാതന്ത്ര്യസമര രംഗത്ത്
എം.എ. പഠനത്തിനു ശേഷം കോളേജിൽ ഇക്കണോമിക്സ് പ്രൊഫസറായി ജോലിചെയ്തിരുന്ന പട്വർദ്ധൻ, ഈ കാലയളവിൽ ഇംഗ്ലണ്ടിലും മറ്റ് യൂറോപ്യൻ രാജ്യങ്ങളിലും സന്ദർശിച്ചു. സോഷ്യലിസ്റ്റ് നേതാക്കളുമായും പണ്ഡിതന്മാരുമായും അദ്ദേഹം ബന്ധപ്പെട്ടു. കമ്മ്യൂണിസ്റ്റ് സാഹിത്യവും സോഷ്യലിസ്റ്റ് സാഹിത്യവും പഠിച്ചു. 1932-ൽ തന്റെ ജോലി രാജിവെച്ച് നിസ്സഹകരണപ്രസ്ഥാനത്തിൽ സജീവമായി പങ്കെടുത്തു. തുടർന്നുള്ള പത്തു വർഷത്തിനിടയിൽ പല തവണ ജയിലിലടക്കപ്പെട്ടു.
ആചാര്യ നരേന്ദ്ര ദേബ്, ജയപ്രകാശ് നാരായൺ തുടങ്ങിയവരോടൊത്ത് കോൺഗ്രസിലേക്ക് ചേക്കേറി കോൺഗ്രസിനെ സോഷ്യലിസത്തിലേക്ക് മാറ്റുക എന്നതായിരുന്നു അദ്ദേഹത്തിന്റെ ലക്ഷ്യം. 1934 ൽ, അദ്ദേഹവും സുഹൃത്തുക്കളും സോഷ്യലിസ്റ്റ് ലക്ഷ്യങ്ങൾക്കായി കോൺഗ്രസിനുള്ളിൽ നിന്ന് പ്രവർത്തിക്കാനായി കോൺഗ്രസ് സോഷ്യലിസ്റ്റ് പാർടി രൂപീകരിച്ചു. 1936 ൽ ജവഹർലാൽ നെഹ്രു അച്യുതനെ കോൺഗ്രസ് വർക്കറ്റിംഗ് കമ്മിറ്റിയിൽ അംഗമാക്കിയെങ്കിലും ഏതാനും മാസങ്ങൾക്കുള്ളിൽ അദ്ദേഹം രാജിവെച്ചു. അതിനുശേഷം നെഹ്റുവിന്റെ ക്ഷണം നിരസിക്കുകയും ചെയ്തു. 1935 മുതൽ 1941 വരെ അദ്ദേഹം ശിബിരങ്ങൾ (യുവാക്കൾക്കായുള്ള വിദ്യാഭ്യാസ ക്യാമ്പുകൾ) സംഘടിപ്പിക്കുകയും അവരെ സോഷ്യലിസം പഠിപ്പിക്കുകയും സോഷ്യലിസ്റ്റ് പ്രവർത്തനങ്ങൾക്കായി അവരെ ഒരുക്കുകയും ചെയ്തു.
1942 ൽ ആരംഭിച്ച ക്വിറ്റ് ഇന്ത്യാ പ്രസ്ഥാനത്തിൽ അദ്ദേഹം പ്രധാന പങ്ക് വഹിച്ചു. 1945-46 കാലത്ത് അദ്ദേഹം ഒളിവിൽ പോയി അറസ്റ്റ് ഒഴിവാക്കി. പ്രധാനമായും സത്താറ ജില്ലയിൽ ഒരു സമാന്തര ഗവൺമെന്റ് അദ്ദേഹം വിജയകരമായി നടപ്പാക്കി. ഇതേത്തുടർന്ന് അദ്ദേഹം പിന്നീട് ‘സത്താറയുടെ സിംഹം’ എന്ന് വിളിക്കപ്പെട്ടിരുന്നു. ഈ സമാന്തര സർക്കാറിനായി ബ്രിട്ടീഷ് സർക്കാർ ഓഫീസുകൾ, ഖജനാവുകൾ, ട്രെയിനുകൾ എന്നിവ കൊള്ളയടിച്ച സംഘങ്ങളുടെ നേതാവായിരുന്നു നാനാ പാട്ടീൽ. അങ്ങനെ അവർ ഒരു ലക്ഷത്തിലധികം രൂപ കൊള്ളയടിച്ചെടുത്തു. ഈ സംഘങ്ങളിലെ ചിലരെങ്കിലും രാഷ്ട്രീയമോ സോഷ്യലിസമോ അറിയാത്ത വെറും കുറ്റവാളികളായിരുന്നു. ഗവൺമെൻറ് സംവിധാനം പൂർണമായും തകർന്ന ഗ്രാമങ്ങളിൽ സമാന്തര സർക്കാർ അധികാരം സ്ഥാപിച്ചു. അച്യുത് ഈ പ്രസ്ഥാനത്തിലെ പ്രവർത്തകരെ നേരിട്ട് സേവിച്ചിരുന്നു. അദ്ദേഹം അവരുടെ വസ്ത്രങ്ങൾ കഴുകുകയും ഭക്ഷണം പാകം ചെയ്യുകയും ചെയ്തു. ഒളിവിലിരുന്ന് രണ്ടു വർഷത്തിലേറെക്കാലം സത്താറ ജില്ലയിൽ ഈ ജനകീയ ഗവൺമെന്റ് നടത്തിയ അച്യുത് പട്‌വർദ്ധന് ഒരു വീരനായക പരിവേഷം ലഭിക്കുകയുണ്ടായി.
ഏടി ജന്മമിദി
ത്യാഗരാജസ്വാമികൾ വരാളിരാഗത്തിൽ ചിട്ടപ്പെടുത്തിയ ഒരു കീർത്തനമാണ് ഏടി ജന്മമിദി ഹാ ഓ രാമ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:വരാളി രാഗത്തിൽ ചിട്ടപ്പെടുത്തിയ കൃതികൾ
വഹപ് സനാൽ
ഒരു ടർക്കിഷ് ചെസ്സ് ഗ്രാൻഡ്മാസ്റ്ററും രണ്ട് തവണ ടർക്കിഷ് ചെസ്സ് ചാമ്പ്യനുമാണ് വഹാപ് സനാൽ (ജനനം 26 മെയ് 1998).
ചെസ്സ് കരിയർ
2006-ൽ, എട്ടാം വയസ്സിൽ ടർക്കിഷ് ദേശീയ ടീമിലെ ഏറ്റവും പ്രായം കുറഞ്ഞ കളിക്കാരനായി സനാൽ മാറി, 2019 ലെ ഒരു ഓൺലൈൻ ബ്ലിറ്റ്സ് ഗെയിമിൽ ലോക ചാമ്പ്യൻ മാഗ്നസ് കാൾസണെ പരാജയപ്പെടുത്തി.
2019 ലും 2020 ലും ടർക്കിഷ് ചെസ്സ് ചാമ്പ്യൻഷിപ്പ് നേടി
2021 ലെ ചെസ് ലോകകപ്പിലും 2023 ലെ ചെസ് ലോകകപ്പിലും കളിക്കാൻ അദ്ദേഹം യോഗ്യത നേടി. 23-ാമത് യൂറോപ്യൻ ചെസ്സ് ചാമ്പ്യൻഷിപ്പിൽ പങ്കെടുക്കുകയും തന്റെ ബോർഡിനായി വ്യക്തിഗത വെങ്കല മെഡൽ നേടുകയും ചെയ്തു.
2022 ൽ, ടർക്കിഷ് ചെസ് സൂപ്പർ ലീഗിൽ സനാൽ ആദ്യ ബോർഡ് കളിച്ചു. 2796 പ്രകടനത്തോടെ അദ്ദേഹം സ്കോർ ചെയ്തു.
അവലംബം
വർഗ്ഗം:ചെസ്സ് ഗ്രാൻഡ്മാസ്റ്റർമാർ വർഗ്ഗം:1998-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
കമ്പ്യൂട്ടിങ്ങ് രംഗത്തെ മാസ്കറ്റുകളുടെ പട്ടിക
കമ്പ്യൂട്ടിങ്ങ് രംഗത്തെ മാസ്കറ്റുകളുടെ പട്ടിക
വർഗ്ഗം:പട്ടികകൾ വർഗ്ഗം:കമ്പ്യൂട്ടിങ്ങ്‌
ജോസി ഓസ്ബോൺ
കനേഡിയൻ രാഷ്ട്രീയക്കാരിയും പരിസ്ഥിതി പ്രവർത്തകയുമാണ് ജോസി ഓസ്ബോൺ (ജനനം 1972), 2020 ലെ ബ്രിട്ടീഷ് കൊളംബിയ പൊതുതെരഞ്ഞെടുപ്പിൽ ബ്രിട്ടീഷ് കൊളംബിയയിലെ നിയമസഭയിലേക്ക് തിരഞ്ഞെടുക്കപ്പെട്ടു. ബ്രിട്ടീഷ് കൊളംബിയ ന്യൂ ഡെമോക്രാറ്റിക് പാർട്ടി അംഗമായി മിഡ് ഐലന്റ്-പസഫിക് റിമിന്റെ തിരഞ്ഞെടുപ്പ് ജില്ലയെ പ്രതിനിധീകരിച്ചു.
മുമ്പ് 2013 മുതൽ ബ്രിട്ടീഷ് കൊളംബിയയിലെ ടോഫിനോ മേയറായി സേവനമനുഷ്ഠിച്ചു. ആദ്യമായി തിരഞ്ഞെടുക്കപ്പെട്ടപ്പോൾ കാനഡയിലെ ഗ്രീൻ പാർട്ടി അഫിലിയേറ്റഡ് മേയറായിരുന്നു അവർ.
ജീവിതരേഖ
ഓസ്ബോൺ ബ്രിട്ടീഷ് കൊളംബിയ സർവകലാശാലയിൽ മറൈൻ ബയോളജി പഠിക്കുകയും സൈമൺ ഫ്രേസർ സർവകലാശാലയിൽ റിസോഴ്‌സ് മാനേജ്‌മെന്റിൽ ബിരുദാനന്തര ബിരുദം നേടുകയും ചെയ്തു.
2013 ലെ ഉപതിരഞ്ഞെടുപ്പിലും 2014 ലെ മുനിസിപ്പൽ തെരഞ്ഞെടുപ്പിലും ഗ്രീൻ പാർട്ടി സ്ഥാനാർത്ഥിയായി ടോഫിനോ മേയറായി അവർ മത്സരിച്ചു.
മൊത്തത്തിലുള്ള വോട്ടുകളുടെ 86.75% നേടി 2018 ൽ അവർ വീണ്ടും തിരഞ്ഞെടുക്കപ്പെട്ടു.
2018 ബ്രിട്ടീഷ് കൊളംബിയ തിരഞ്ഞെടുപ്പ് പരിഷ്കരണ റഫറണ്ടത്തിൽ ആനുപാതിക പ്രാതിനിധ്യം ഏർപ്പെടുത്തുന്നതിനെ ഓസ്ബോൺ പിന്തുണച്ചു.
2019 മാർച്ചിൽ, വാൻകൂവർ മെട്രോപൊളിറ്റൻ പ്രദേശത്തെ മിതമായ നിരക്കിൽ ഭവന നിർമ്മാണത്തിന് അനുകൂലമായി ഓസ്ബോൺ സംസാരിച്ചു.
2020 സെപ്റ്റംബറിൽ അടുത്ത പ്രവിശ്യാ തിരഞ്ഞെടുപ്പിൽ ഓസ്ബോൺ മിഡ് ഐലന്റ്-പസഫിക് റിം റൈഡിങ്ങിൽ ബിസി എൻ‌ഡി‌പി നാമനിർദ്ദേശം തേടുന്നതായി റിപ്പോർട്ടുണ്ട്. ഓസ്ബോൺ വിജയിക്കുകയും 2020 ഒക്ടോബറിൽ നടന്ന പൊതുതെരഞ്ഞെടുപ്പിൽ എം‌എൽ‌എയായി തിരഞ്ഞെടുക്കപ്പെടുകയും ചെയ്തു. ഓസ്ബോൺ പ്രവിശ്യാ നിയമസഭയിലേക്ക് തിരഞ്ഞെടുക്കപ്പെട്ടതിന് ശേഷം ടോഫിനോ പുതിയ മേയറെ തിരഞ്ഞെടുക്കുമെന്ന് പ്രതീക്ഷിക്കുന്നു. 2021 ഫെബ്രുവരിയിൽ ഒരു മേയർ ഉപതിരഞ്ഞെടുപ്പ് നടന്നു.
അവലംബം
വർഗ്ഗം:കനേഡിയൻ പരിസ്ഥിതി പ്രവർത്തകർ വർഗ്ഗം:1972-ൽ ജനിച്ചവർ
ഷാറ്റ്സ്കി നാഷണൽ നേച്ചർ പാർക്ക്
1983 ൽ ഉക്രെയ്നിൽ സ്ഥാപിതമായ ഷാസ്കി നാഷണൽ നാച്വറൽ പാർക്ക് (SNNP), വോളിൻ പോളിസിയാ പ്രകൃതിദത്ത കോംപ്ലക്സുകളും പ്രത്യേക പരിസ്ഥിതി, വിനോദ, വിദ്യാഭ്യാസ, സൗന്ദര്യാത്മക മൂല്യങ്ങളും ഫലപ്രദമായി ഉപയോഗപ്പെടുത്തുന്നതിനും, പുനർസ്ഥാപിക്കുന്നതും ലക്ഷ്യമാക്കി രൂപവൽക്കരിക്കപ്പെട്ട നേച്ചർ പാർക്കാകുന്നു.
അവലംബം
വർഗ്ഗം:ഉക്രൈനിലെ ദേശീയോദ്യാനങ്ങൾ
കെ.ജി.ആർ. കർത്താ
ആദ്യം കോൺഗ്രസ് നേതാവും പിന്നീട് എൻ.ഡി.പി എന്ന പാർട്ടി നേതാവുമായിരുന്ന ഒരു രാഷ്ട്രീയ പ്രവർത്തകനാണ് കെ.ജി.ആർ. കർത്താ എന്നറിയപ്പെടുന്ന കെ.ജി രോഹിതാക്ഷൻ കർത്താ. 24.5.1982 മുതൽ 29.8.1983 വരെ കെ.കരുണാകരന്റെ നേതൃത്വത്തിലുള്ള മന്ത്രിസഭയിൽ ആരോഗ്യമന്ത്രിയായിരുന്നു.
വ്യക്തിവിവരം
1929 ജൂലൈ 27ന് ഗോവിന്ദന്റെ മകനായി ജനിച്ചു. അഭിഭാഷകനും എൻഎസ്എസ് നേതാവുമായാണ് സാമൂഹ്യപ്രവർത്തനം ആരംഭിക്കുന്നത്. ഇന്ത്യൻ നാഷണൽ കോൺഗ്രസിന്റെ അംഗമായാണ് കർത്താ തന്റെ രാഷ്ട്രീയ ജീവിതം ആരംഭിച്ചത്. N.S.S ലും സജീവമായിരുന്നു, പിന്നീട് N.S.S സ്വന്തമായി N.D.P എന്ന രാഷ്ട്രീയ പാർട്ടി രൂപീകരിച്ചപ്പോൾ ആ പാർട്ടിയിൽ ചേർന്നു .1967ൽ പെരുമ്പാവൂർ മണ്ഡലത്തിൽ ആണ് ആദ്യമായി നിയമസഭയിലേക്ക് മത്സരിച്ചത്. അന്ന് പി. ഗോവിന്ദപിള്ളയോട് പരാജയപ്പെട്ടു. തൃപ്പൂണിത്തുറ നിയോജക മണ്ഡലത്തിൽ നിന്ന് എൻ.ഡി.പി സ്ഥാനാർത്ഥിയായി കർത്ത ഏഴാം കേരള നിയമസഭയിലേക്ക് തിരഞ്ഞെടുക്കപ്പെട്ടു. 1984 മുതൽ 1987 വരെ ലൈബ്രറി ഉപദേശക സമിതി ചെയർമാനായും പ്രവർത്തിച്ചു. 1997 ഒക്‌ടോബർ 6-ന് കെ.ജി.ആർ. കർത്ത അന്തരിച്ചു
കുടുംബം
ഭാര്യ: സുഭദ്രാമ്മ, മക്കൾ: രണ്ട് പെൺമക്കളും ഒരു മകനും.
എൻ.ഡി.പി
നായർ സമുദായത്തിന്റെ പാർട്ടി എന്ന നിലക്ക് എൻ.എസ് എസ് രൂപീകരിച്ച രാഷ്ട്രീയപാർട്ടി ആണ് നാഷണൽ ഡെമോക്രാറ്റിക് പാർട്ടി അഥവാ എൻഡിപി. 1973 ജൂലൈ 22-നായിരുന്നു നാഷണൽ ഡെമോക്രാറ്റിക് പാർട്ടിയുടെ പിറവി. 1977-ൽ കോൺഗ്രസ്സും സിപിഐയും ഉൾപ്പെട്ട മുന്നണിയോടൊപ്പംനിന്ന് തെരഞ്ഞെടുപ്പിൽ മത്സരിച്ചു. ഈ പാർട്ടിയെ പ്രതിനിഥീകരിച്ചാണ് കർത്താ മന്ത്രിയായത്.
അവലംബം
വർഗ്ഗം:ഏഴാം കേരള നിയമസഭയിലെ മന്ത്രിമാർ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:കേരളത്തിലെ ആരോഗ്യവകുപ്പ് മന്ത്രിമാർ വർഗ്ഗം:1929-ൽ ജനിച്ചവർ വർഗ്ഗം:1997-ൽ മരിച്ചവർ വർഗ്ഗം:ജൂലൈ 28-ന് ജനിച്ചവർ വർഗ്ഗം:ഒക്ടോബർ 6-ന് മരിച്ചവർ
മാഗ്ഗീ ജില്ലെൻഹാൾ
മാർഗലിറ്റ് റൂത്ത് "മാഗ്ഗീ" ജില്ലെൻഹാൾ (/ˈdʒɪlənhɑːl/;) 1977 നവംബർ 16 ന് 1977  ന്യൂയോർക്ക് നഗരത്തിൽ ജനിച്ച ഒരു അമേരിക്കൻ അഭിനേത്രിയാണ്. സിനിമാ നിർമ്മാതാക്കളായ സ്റ്റീഫൻ ജില്ലെൻഹാളിൻറെയും നവോമി ആച്ചസിൻറെയും മകളാണ് മാഗ്ഗി. നടിയായ ജെയ്ക്ക് ജില്ലെൻഹാളിൻറെ മൂത്ത സഹോദരിയുമാണ്. പിതാവിൻറെ സിനിമകളിൽ കൌമാര പ്രായക്കാരിയുടെ വേഷങ്ങൾ അവതിരിപ്പിച്ചുകൊണ്ടാണ് അവർ സിനിമയിൽ ആദ്യം അഭിനയിച്ചത്. അതുപോലെ സഹോദരനൊപ്പം സൈക്കോളജിക്കൽ ഹൊറർ ചിത്രമായ "Donnie Darko" (2001) യിലും അഭിനയിച്ചിരുന്നു.
അവലംബം
വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1977-ൽ ജനിച്ചവർ
ഇംഗ്ലീഷ് ആൻഡ്‌ ഫോറിൻ ലാന്ഗ്വെജസ് യുണിവേഴ്സിറ്റി
ഇംഗ്ലീഷ് ആൻഡ്‌ ഫോറിൻ ലാംഗ്വേജ്സ് യുണിവേഴ്സിറ്റി (ഇഫ്ലു), ഇഗ്ലീഷും മറ്റു വിദേശ ഭാഷകൾക്കമുള്ള ഒരു കേന്ദ്രസർവകലാശാലയാണ്. ഇഫ്ലുവിന്റെ പ്രധാന ക്യാമ്പസ് ഹൈദരാബാദിലെ സെകുന്ദരാബാദിലാണ് സ്ഥിതി ചെയ്യുന്നത്. ഇത് കൂടാതെ ലഖ്‌നൗ, ഷില്ലൊങ്ങ് എന്നിവിടങ്ങളിലും ക്യാമ്പസുകൾ ഉണ്ട്.
1958-ൽ കേന്ദ്രസർക്കരിനാൽ സെൻട്രൽ ഇൻസ്റിട്യൂട്ട് ഓഫ് ഇംഗ്ലീഷ് എന്ന പേരിൽ തുടങ്ങിയ സ്ഥാപനം, 1972-ൽ വിദേശഭാഷാ പഠനത്തിനായി വികസിക്കപ്പെട്ടു. പിന്നീട്, സെൻട്രൽ ഇൻസ്റ്റിറ്റ്യൂട്ട് ഓഫ് ഇംഗ്ലീഷ് ആൻഡ്‌ ഫോറിൻ ലാംഗ്വേജ്സ് എന്നും, 2006-ൽ കേന്ദ്ര സർവകലാശാല പദവി കിട്ടിയപ്പോൾ ഇംഗ്ലീഷ് ആൻഡ്‌ ഫോറിൻ ലാംഗ്വേജ്സ് യുണിവേഴ്സിറ്റി എന്നും പുനർനാമകരണം ചെയ്യപ്പെട്ടു. ഇംഗ്ലീഷും വിദേശ ഭാഷകളും അവയിലെ സാഹിത്യം, ഗവേഷണം, അധ്യാപക പരിശീലനം, ഇന്ത്യയിലെ ഭാഷ പരിശീലന നിലവാരം ഉയർത്തുക തുടങ്ങിയവയ്ക്കാണ് ഇഫ്ലുവിൻറെ പ്രധാന ലക്ഷ്യങ്ങൾ. വിദേശ ഭാഷാ പഠനത്തിനായി സമർപ്പിതമായ ഇന്ത്യയിലെ ഒരേ ഒരു സർവകലാശാലയാണ് ഇഫ്ലു. ഇംഗ്ലീഷ്, അറബിക്, ജർമൻ, ജാപ്പനീസ്, റഷ്യൻ, സ്പാനിഷ്, ഹിന്ദി,ഫ്രഞ്ച് എന്നീ ഭാഷകളിൽ ഇഫ്ലു കോഴ്സുകൾ വാഗ്ദാനം ചെയ്യുന്നുണ്ട്. സാംസ്കാരിക പഠനത്തിൽ ബിരുദാനന്തരബിരുതം കൊടുക്കുന്ന രാജ്യത്തെ ആദ്യ സർവകലാശാലകളിൽ ഒന്നാണ് ഇഫ്ലു.
ക്യാമ്പസുകൾ
മൂന്ന് ക്യാമ്പസുകളിൽ ആയാണ് ഇഫ്ലു പ്രവർത്തിക്കുന്നത്.
ഹൈദരാബാദ്
ഹൈദരാബാദ് ക്യാമ്പസ് ആണ് ഇഫ്ലുവിന്റെ പ്രധാന ആസ്ഥാനം.
ഒസ്മാനിയ സർവകലാശാലയ്ക്ക് സമീപം ഉള്ള 15 ഹെക്ടർ സ്ഥലത്താണ് ഇഫ്ലു സ്ഥിതി ചെയ്യുന്നത്.
പാരാമീസോനെഫ്രിക് നാളം
പാരാമെസോനെഫ്രിക് നാളങ്ങൾ (അല്ലെങ്കിൽ മുള്ളേരിയൻ നാളികൾ) ഭ്രൂണത്തിന്റെ ജോടിയായ നാളങ്ങളാണ്. ഇത് ജെനിറ്റൽ റിഡ്ജിന്റെ പാർശ്വഭാഗങ്ങളിലൂടെ താഴേയ്ക്കു പോകുകയും പ്രിമിറ്റീവ് യുറോജെനിറ്റൽ സൈനസിലെ സൈനസ് ട്യൂബർക്കിളിൽ അവസാനിക്കുകയും ചെയ്യുന്നു. സ്ത്രീകളിൽ, അത് വികസിച്ച് ഫാലോപ്യൻ ട്യൂബുകൾ, ഗർഭപാത്രം, സെർവിക്സ്, യോനിയുടെ മുകൾഭാഗത്തെ മൂന്നിലൊരുഭാഗം എന്നിവ രൂപപ്പെടുന്നു.
ആവിർഭാവം
സ്ത്രീകളുടെ പ്രത്യുത്പാദന വ്യവസ്ഥ രണ്ട് ഭ്രൂണശാസ്ത്ര വിഭാഗങ്ങൾ ഉൾക്കൊള്ളുന്നു: യുറോജെനിറ്റൽ സൈനസ്, പാരാമെസോനെഫ്രിക് നാളങ്ങൾ. ഇവ രണ്ടും സൈനസ് ട്യൂബർക്കിളിൽ കൂടിച്ചേർന്നതാണ്. രണ്ട് ലിംഗങ്ങളുടെയും ഭ്രൂണത്തിൽ പാരാമെസോനെഫ്രിക് നാളങ്ങൾ ഉണ്ട്. സ്ത്രീകളിൽ മാത്രമേ അവ പ്രത്യുത്പാദന അവയവങ്ങളായി വികസിക്കുന്നുള്ളൂ. ചില സ്പീഷിസുകളിലെ പുരുഷന്മാരിൽ അവ നശിക്കുന്നു. എന്നാൽ തൊട്ടടുത്തുള്ള മെസോനെഫ്രിക് നാളങ്ങൾ പുരുഷ പ്രത്യുത്പാദന അവയവങ്ങളായി വികസിക്കുന്നു. പ്രത്യുൽപാദന അവയവങ്ങളിലേക്കുള്ള പാരാമെസോനെഫ്രിക് നാളികളുടെ ലിംഗാധിഷ്ഠിത വ്യത്യാസങ്ങൾ ആന്റി-മുള്ളേറിയൻ ഹോർമോണിന്റെ സാന്നിധ്യത്തെയും അടിസ്ഥാനമാക്കിയുള്ളതാണ്.
പ്രത്യുൽപാദന വ്യവസ്ഥയുടെ രൂപീകരണ സമയത്ത്, ബീജസങ്കലനത്തിനു ശേഷം 6 ആഴ്ചകൾക്കുശേഷം സ്ത്രീയുടെയും പുരുഷന്റെയും ഭ്രൂണങ്ങളിലെ മെസോനെഫ്രിക് നാളങ്ങൾക്ക് പാർശ്വസ്ഥമായി പാരാമെസോനെഫ്രിക് നാളങ്ങൾ രൂപം കൊള്ളുന്നു. ഈ സമയത്ത് ആദിമ ബീജകോശങ്ങൾ മഞ്ഞ സഞ്ചിയിൽ നിന്ന് ജനനേന്ദ്രിയത്തിന്റെ വരമ്പിലേക്ക് കുടിയേറുന്നു; മെസോനെഫ്രോസിൽ നിന്ന് ഉത്ഭവിക്കുന്നതും സമാന്തരമായി പ്രവർത്തിക്കുന്നതുമായ മെസെൻകൈമിന്റെ ഒരു പ്രദേശം. മൂന്നാമത്തെ തൊറാസിക് സെഗ്‌മെന്റിൽ നിന്ന് യുറോജെനിറ്റൽ സൈനസിന്റെ പിൻഭാഗത്തെ ഭിത്തി വരെ നീളുന്ന കട്ടിയുള്ള കോലോമിക് എപിത്തീലിയത്തിന്റെ റിബണിന്റെ ക്രാനിയോകാഡൽ ഇൻവാജിനേഷൻ വഴിയാണ് പാരാമെസോനെഫ്രിക് നാളങ്ങൾ രൂപപ്പെടുന്നത്. പാരാമെസോനെഫ്രിക് നാളികളുടെ കോഡൽ ഭാഗങ്ങൾ ഒരൊറ്റ ട്യൂബിലേക്ക് സംയോജിക്കുന്നു, ഇത് ഗർഭാശയ പ്രിമോർഡിയം എന്നറിയപ്പെടുന്നു, സൈനസ് ട്യൂബർക്കിളിലെ യുറോജെനിറ്റൽ സൈനസിന്റെ ഡോർസൽ വശത്തേക്ക് മെസോനെഫ്രിക് നാളങ്ങൾക്ക് നേരിട്ട് മധ്യഭാഗത്തായി ഒഴുകും.
അനന്ത് ജോഷി
മുംബൈ കേന്ദ്രീകരിച്ചു പ്രവർത്തിക്കുന്ന നാഗ്പൂർ സ്വദേശിയായ ചിത്രകാരനും ഇൻസ്റ്റളേഷൻ ആർട്ടിസ്റ്റുമാണ് അനന്ത് ജോഷി(ജനനം : 23 സെപ്റ്റംബർ 1969).
ജീവിതരേഖ
മുംബൈ ജെ.ജെ സ്കൂൾ ഓഫ് ആർട്സിൽ നിന്ന് ചിത്രകലയിൽ ബിരുദം നേടി. ആംസ്റ്റർഡാമിൽ രണ്ടു വർഷക്കാലം സിറാമിക് നിർമ്മിത ഇൻസ്റ്റളേഷൻ നിർമ്മിക്കുന്നതിൽ പരിശീലനം നേടി. 2004 ൽ പ്രിക്സ് ഡി റോം സേകോളർഷിപ്പ് നേടി.
കൊച്ചി മുസിരിസ് ബിനാലെയിൽ
കൊച്ചി മുസിരിസ് ബിനാലെയിൽ ‘ത്രീ സിംപിൾ സ്റ്റെപ്പ്സ്’എന്ന ഇൻസ്റ്റലേഷനാണ് അവതരിപ്പിച്ചത്. പ്ലാസ്റ്റിക് കളിപ്പാട്ടങ്ങൾ, പെർഫ്യൂം, കൊതുക് നാശിനി യന്ത്രം,തടി, മഞ്ഞ, ചുവപ്പ് റെഡ് ഓക്സൈഡുകൾ എന്നിവ ഉപയോഗിച്ചാണ് ഈ ഇൻസ്റ്റളേഷൻ ഒരുക്കിയിരിക്കുന്നത്.
അവലംബം
വർഗ്ഗം:ഇന്ത്യൻ ചിത്രകാരന്മാർ
എക്സ്പ്രസ് തീവണ്ടി
സാധാരണ തീവണ്ടികളെ അപേക്ഷിച്ച് കൂടുതൽ വേഗത്തിൽ സഞ്ചരിക്കുന്ന തീവണ്ടിയെ പൊതുവെ എക്സ്പ്രസ് തീവണ്ടി അഥവാ എക്സ്പ്രസ് ട്രെയിൻ എന്നു വിളിക്കുന്നു. വളരെ വേഗത്തിൽ ലക്ഷ്യത്തിൽ എത്തിച്ചേരുന്നതിനായി ഏതാനും സ്റ്റോപ്പുകളിൽ മാത്രമേ എക്സ്പ്രസ് തീവണ്ടികൾ നിർത്താറുള്ളൂ. വേഗത കൂടുതലായതിനാൽ എക്സ്പ്രസ് ട്രെയിനുകൾക്ക് സാധാരണ തീവണ്ടികളെക്കാൾ ഉയർന്ന യാത്രാ നിരക്കാണ് ഈടാക്കുന്നത്. ലോക്കൽ ട്രെയിനുകൾ ധാരാളം ഓടുന്ന സ്ഥലങ്ങളിൽ ചില ലോക്കൽ ട്രെയിനുകളെ എക്സ്പ്രസ് തീവണ്ടികളാക്കി മാറ്റാറുണ്ട്. അതുപോലെ സാധാരണ തീവണ്ടികൾ വളരെ കുറച്ചു മാത്രം ലഭ്യമായ സ്ഥലങ്ങളിൽ എക്സ്പ്രസ്സ് തീവണ്ടികളെ സാധാരണ തീവണ്ടികളാക്കി മാറ്റാറുമുണ്ട്. ചില പ്രത്യേക സാഹചര്യങ്ങളിൽ ഒരേ യാത്രയിൽ തന്നെ തീവണ്ടികൾ എക്സ്പ്രസ്സായും അല്ലാതെയയും ഓടിക്കാറുണ്ട്.
നഗരത്തിനു പുറത്തുള്ള റെയിൽ ശൃംഖലയിലും (സബേർബൻ തീവണ്ടികൾ) എക്സ്പ്രസ് തീവണ്ടികൾ ഉൾപ്പെടുത്താറുണ്ട്. സിഡ്നിയിലെ റെയിൽ ശൃംഖല ഇതിനുദാഹരണമാണ്. സിഡ്നി നഗരത്തിനു ചുറ്റുമുള്ള എല്ലാ പ്രധാനപ്പെട്ട പ്രദേശങ്ങളിലൂടെയും എക്സ്പ്രസ് തീവണ്ടികൾ സർവ്വീസ് നടത്തുന്നുണ്ട്. ന്യൂ സൗത്ത് വെയ്ൽസിലെ എക്സ്പ്രസ് തീവണ്ടികൾക്കു വളരെ കുറച്ചു സ്റ്റോപ്പുകൾ മാത്രമാണ് അനുവദിച്ചിരിക്കുന്നത്. യാത്രക്കാർ കയറാനോ ഇറങ്ങാനോ ഉണ്ടെങ്കിൽ മാത്രമേ അവിടെ എക്സ്പ്രസ് ട്രെയിനുകൾ നിർത്തുകയുള്ളൂ. ടിക്കറ്റുകൾ മുൻകൂട്ടി ബുക്കുചെയ്യുന്നതുവഴിയാണ് ഇത്തരം സ്റ്റോപ്പുകൾ നിശ്ചയിക്കപ്പെടുന്നത്.
പുറം കണ്ണികൾ
വർഗ്ഗം:റെയിൽ ഗതാഗതം
വാഗുട്ടി
പശ്ചിമഘട്ടത്തിലെയും പൂർവ്വഘട്ടത്തിലെയും ഇലപൊഴിയുംകാടുകളിൽ കാണുന്ന ഒരു ചെറിയ മരമാണ് വാഗുട്ടി. . കേരളത്തിൽ ഇടുക്കിയിലും പാലക്കാട്ടും കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ